### Veileder for utfylling av søknadsskjema for tillatelsetil akvakultur i flytende eller landbasert anlegg

Bokmål

**Innholdsfortegnelse**

[**Innledning** 4](#_Toc251828945)

[**Generelt** 4](#_Toc251828946)

[**Regional /fylkeskommunal behandling av søknader** 4](#_Toc251828947)

[**Fylkeskommunene** 5](#_Toc251828948)

[**NVEs regionkontor** 6](#_Toc251828949)

[**Saksgang** 6](#_Toc251828950)

[**Krav til økonomisk sikkerhetsstillelse for blåskjelltillatelser** 7](#_Toc251828951)

[**Akvakulturloven** 7](#_Toc251828952)

[**Matloven** 8](#_Toc251828953)

[**Dyrevernloven** 8](#_Toc251828954)

[**Forurensningsloven og produktkontrolloven** 8](#_Toc251828955)

[**Havne- og farvannsloven** 9](#_Toc251828956)

[**Vannressursloven** 9](#_Toc251828957)

[**Naturmangfoldloven** 9](#_Toc251828958)

[**Friluftsloven** 9](#_Toc251828959)

[**Plan- og bygningsloven** 9](#_Toc251828960)

[**Opplysninger forvaltningen allerede har** 10](#_Toc251828961)

[**Aktuelle lenker** 10](#_Toc251828962)

[**Skjema for søknad - flytende anlegg** 11](#_Toc251828963)

[**Innledning** 11](#_Toc251828964)

[**Pkt. 1 Generelle opplysninger** 11](#_Toc251828965)

[**Pkt. 1.1 Søker** 11](#_Toc251828966)

[**Pkt 1.2 Ansvarlig for oppfølging av søknaden** 11](#_Toc251828967)

[**Pkt. 1.3 Søknaden gjelder lokalitet i** 12](#_Toc251828968)

[**Pkt. 2 Planstatus og arealbruk** 12](#_Toc251828969)

[**Pkt. 2.1 Planstatus og vernetiltak** 12](#_Toc251828970)

[**Pkt. 2.2 Arealbruk – arealinteresser** 12](#_Toc251828971)

[**Pkt. 2.3 Konsekvensutredning** 13](#_Toc251828972)

[**Pkt. 2.4 Supplerende opplysninger** 13](#_Toc251828973)

[**Pkt. 3 Søknaden gjelder** 13](#_Toc251828974)

[**Pkt. 3.1 Klarering av ny lokalitet** 13](#_Toc251828975)

[**Pkt. 3.2 Endring** 14](#_Toc251828976)

[**Pkt. 3.3 Art** 15](#_Toc251828977)

[**Pkt. 3.4 Type akvakulturtillatelse** 15](#_Toc251828978)

[**Pkt. 3.5 Tilleggsopplysninger dersom søknaden gjelder matfisk av laks, ørret eller regnbueørret** 16](#_Toc251828979)

[**Pkt. 3.6 Supplerende opplysninger** 16](#_Toc251828980)

[**Pkt. 4 Hensyn til** 16](#_Toc251828981)

[**Pkt. 4.1 Hensyn til folkehelse.**  **Ekstern forurensning** 16](#_Toc251828982)

[**Pkt. 4.2 Hensyn til smittevern og dyrehelse** 17](#_Toc251828983)

[**Pkt. 4.3 Hensyn til miljø** 17](#_Toc251828984)

[**Pkt. 4.4 Hensyn til ferdsel og sikkerhet til sjøs** 18](#_Toc251828985)

[**Pkt. 4.5 Supplerende opplysninger** 19](#_Toc251828986)

[**Pkt. 5 Supplerende opplysninger** 19](#_Toc251828987)

[**Pkt. 6 Vedlegg** 19](#_Toc251828988)

[**Pkt. 6.1 Til alle søknader** 19](#_Toc251828989)

[**Pkt. 6.2 Når søknaden gjelder akvakultur av fisk** 21](#_Toc251828990)

[**Pkt 6.3 Andre vedlegg** 21](#_Toc251828991)

[**Underskrift** 21](#_Toc251828992)

[**Skjema for søknad - landbasert anlegg** 22](#_Toc251828993)

[**Innledning** 22](#_Toc251828994)

[**Pkt. 1 Generelle opplysninger** 22](#_Toc251828995)

[**Pkt. 1.1 Søker** 22](#_Toc251828996)

[**Pkt. 1.2 Ansvarlig for oppfølging av søknaden** 22](#_Toc251828997)

[**Pkt. 1.3 Søknaden gjelder lokalitet i** 22](#_Toc251828998)

[**Pkt. 1.4 Vannkilde** 23](#_Toc251828999)

[**Pkt. 2 Planstatus og arealbruk** 23](#_Toc251829000)

[**Pkt. 2.1 Planstatus og vernetiltak** 23](#_Toc251829001)

[**Pkt. 2.2 Arealbruk – arealinteresser** 24](#_Toc251829002)

[**Pkt. 2.3 Konsekvensutredning** 24](#_Toc251829003)

[**Pkt. 2.4 Supplerende opplysninger** 24](#_Toc251829004)

[**Pkt. 3 Søknaden gjelder** 25](#_Toc251829005)

[**Pkt. 3.1 Art** 25](#_Toc251829006)

[**Pkt. 3.2 Hva søknaden gjelder** 25](#_Toc251829007)

[**Pkt. 3.3 Type akvakulturtillatelse** 25](#_Toc251829008)

[**Pkt. 3.4 Spesielle opplysninger vedr. det planlagte driftsopplegget** 26](#_Toc251829009)

[**Pkt. 3.5 Opplysninger om anlegget** 26](#_Toc251829010)

[**Pkt. 3.6 Supplerende opplysninger** 26](#_Toc251829011)

[**Pkt. 4. Hensyn til** 26](#_Toc251829012)

[**Pkt. 4.1 Hensyn til** 26](#_Toc251829013)

[**Pkt. 4.2 Hensyn til folkehelse, Ekstern forurensning** 26](#_Toc251829014)

[**Pkt. 4.3 Hensyn til smittevern og fiskehelse** 26](#_Toc251829015)

[**Pkt. 4.4 Hensyn til miljø** 27](#_Toc251829016)

[**Pkt. 4.5 Supplerende opplysninger** 28](#_Toc251829017)

[**Pkt. 5 Supplerende opplysninger** 28](#_Toc251829018)

[**Pkt. 6 Vedlegg** 28](#_Toc251829019)

[**Pkt. 6.1 Til alle søknader** se figur 3. 29](#_Toc251829020)

[**Pkt. 6.2 Til søknad om ny tillatelse** 29](#_Toc251829021)

[**Underskrift** 30](#_Toc251829022)

**Innledning**

**Generelt**

Denne veileder er utarbeidet til hjelp ved utfylling av søk­nad om tillatelse i henhold til lov av 17. juni 2005 nr. 79 om akvakultur (akvakulturloven). Veilederen er Fiskeridirektoratets ansvar, men ble utarbeidet i samråd med Mattilsynet, Klima- og forurensningsdirektoratet (tidligere SFT), Kystverket og Norges Vassdrags- og energidirektorat (NVE). Søknadsbehandling er samordnet mellom fiskeri-, mattilsyn-, miljø-, og kystforvaltningen, idet søknaden også krever til­latelse etter mat- og forurensningsloven og tidvis også etter og havne- og farvannsloven. Søknad om tillatelse etter akvakulturloven kan bli samordnet med søknad om byggetillatelse (jf akvakul­turloven § 8).

Søknaden skal gis på fastlagt skjema:

* + Søknadsskjema for akvakultur i flytende anlegg
	+ Skjemaet omfatter også kunstige avstenginger/poller i sjø eller brakkvann.

eller

* + Søknadsskjema for akvakultur i landbaserte anlegg
	+ Skjemaet omfatter også dammer og kunstige poller i fersk­vann.

Disse skjemaene er felles for akvakultur-, mattilsyn-, miljø-, og kystforvaltningen, og omfatter alle typer søknad om akvakultur[[1]](#footnote-1) i fersk-, brakk- og saltvann; med unntak av søknad om tillatelse for havbeite (som har eget skjema) og søknad om tillatelse for kultiveringsanlegg etter lov om laksefisk og innlandsfisk mv (lakseloven).

Søknaden med ferdig utfylt skjema sendes Fylkeskommunen i det fylke det søkes i.[[2]](#footnote-2) Ufullstendige søknader vil forsinke søknadsprosessen, og kan bli returnert til søker.

Søknaden skal avklare offentligrettslige forhold i for­bindelse med søknaden. Privatrettslige forhold må av­klares mellom partene. Ytterlige opplysninger vedrørende utfylling av skjema kan fås ved Fylkeskommunen.

**Regional /fylkeskommunal behandling av søknader**

Fra og med 1.01.2010 er hovedregelen at søknaden sendes Fylkeskommunen i det fylke det søkes om lokalisering. For akvakultur - med uttak av ferskvann - avgjør NVE om inngrepet er konsesjonspliktig etter vannressursloven. Søknad og henvendelse om konsesjonsplikt skjer til NVEs aktuelle regionkontor, og det skal foreligge konsesjonsfritak eller konsesjon før søknaden sendes fylkeskommunen.. Adressen til disse regionkontorene er gitt nedenfor.

**Fylkeskommunene**

**Akershus fylkeskommune**

Postadresse: Postboks 1200 Sentrum

0107 Oslo

Besøksadresse: Schweigaards gate 4, Galleriet

Sentralbord: 22 05 50 00

Telefaks: 22 05 50 55

Internett: [www.akershus.no](http://www.akershus.no)

E-post: postmottak@akershus-fk.no

**Aust-Agder fylkeskommune**

Postadresse: Serviceboks 606

4809 Arendal

Besøksadresse: Fylkeshuset, Ragnvald Blakstadsvei 1

Sentralbord: 37 01 73 00

Telefaks: 37 01 73 03

Internett: [www.aa-f.kommune.no](http://www.aa-f.kommune.no)

E-post: postmottak@aa-f.kommune.no

**Buskerud fylkeskommune**

Postadresse: Fylkeshuset

3020 Drammen

Besøksadresse: Fylkeshuset, Hauges g. 89

Sentralbord: 32 80 85 00

Telefaks: 32 80 85 08

Internett: [www.bfk.no](http://www.bfk.no)

E-post: postmottak@bfk.no

**Finnmark fylkeskommune - Finnmárkku fylkagielda**

Postadresse: Henry Karlsens plass 1

9815 Vadsø

Besøksadresse: Fylkeshuset

Sentralbord: 78 96 20 00

Telefaks: 78 96 23 70

Internett: [www.ffk.no](http://www.ffk.no)

E-post: postmottak@ffk.no

**Hedmark fylkeskommune**

Postadresse: Fylkeshuset, Parkgata 64

2325 Hamar

Besøksadresse: Fylkeshuset

Sentralbord: 62 54 40 00

Telefaks: 62 54 46 60

Internett: [www.hedmark.org](http://www.hedmark.org)

E-post: postmottak@hedmark.org

**Hordaland fylkeskommune**

Postadresse: Postboks 7900

5020 Bergen

Besøksadresse: Agnes Mowinckelsg. 5

Sentralbord: 55 23 90 00

Telefaks: 55 23 99 49

Internett: [www.hordaland.no](http://www.hordaland.no)

E-post: hfk@post.hfk.no

**Møre og Romsdal fylkeskommune**

Postadresse: Julsundveien 9

6404 Molde

Besøksadresse: Fylkeshuset, Julsundveien 9

Sentralbord: 71 25 80 00

Telefaks: 71 25 87 21

Internett: [www.mrfylke.no](http://www.mrfylke.no)

E-post: post@mrfylke.no

**Nordland fylkeskommune**

Postadresse: Fylkeshuset

8048 Bodø

Besøksadresse: Prinsensgate 100

Sentralbord: 75 65 00 00

Telefaks: 75 65 00 01

Internett: [www.nfk.no](http://www.nfk.no)

E-post: post@nfk.no

**Nord-Trøndelag fylkeskommune**

Postadresse: Seilmakergata 2

7735 Steinkjer

Besøksadresse: Seilmakergata 2

Sentralbord: 74 11 10 00

Telefaks: 74 11 10 51

Internett: [www.ntfk.no](http://www.ntfk.no)

E-post: postmottak@ntfk.no

**Oppland fylkeskommune**

Postadresse: Serviceboks

2626 Lillehammer

Besøksadresse: Kirkegata 76

Sentralbord: 61 28 90 00

Telefaks: 61 28 94 95

Internett: [www.oppland.no](http://www.oppland.no)

E-post: postmottak@oppland.org

**Rogaland fylkeskommune**

Postadresse: Postboks 130

4001 Stavanger

Besøksadresse: Arkitekt Eckhoffs gate 1

Sentralbord: 51 51 66 00

Telefaks: 51 51 66 20

Internett: [www.rogfk.no](http://www.rogfk.no)

E-post: firmapost@rogfk.no

**Sogn og Fjordane fylkeskommune**

Postadresse: Askedalen 2

6863 Leikanger

Besøksadresse: Fylkeshuset, Askedalen 2

Sentralbord: 57 65 61 00

Telefaks: 57 65 61 01

Internett: [www.sfj.no](http://www.sfj.no)

E-post: postmottak.sentraladm@sfj.no

**Sør-Trøndelag fylkeskommune**

Postadresse: Erling Skakkes gate 14. Fylkeshuset

7004 Trondheim

Besøksadresse: Fylkeshuset, Erling Skakkes gate 14

Sentralbord: 73 86 60 00

Telefaks 73 86 60 01

Internett: [www.stfk.no](http://www.stfk.no)

E-post: postmottak@stfk.no

**Telemark fylkeskommune**

Postadresse: 3706 Skien

Besøksadresse: Fylkeshuset

Sentralbord: 35 58 42 00

Telefaks: 35 52 99 55

Internett: [www.telemark-fk.no](http://www.telemark-fk.no)

E-post: post@t-fk.no

**Troms fylkeskommune - Romssa fylkkasuohkan**

Postadresse: Postboks 6600

9296 Tromsø

Besøksadresse: Fylkeshuset, Strandveien 13

Sentralbord: 77 78 80 00

Telefaks: 77 78 80 01

Internett: [www.tromsfylke.no](http://www.tromsfylke.no)

E-post: postmottak@tromsfylke.no

**Vest-Agder fylkeskommune**

Postadresse: Serviceboks 517

4605 Kristiansand S

Besøksadresse: Tordenskjoldsgate 65

Sentralbord: 38 07 45 00

Telefaks: 38 07 45 01

Internett: [www.vaf.no](http://www.vaf.no)

E-post: postmottak@vaf.no

**Vestfold fylkeskommune**

Postadresse: Svend Foyns gate 9

3126 Tønsberg

Besøksadresse: Svend Foyns gate 9

Sentralbord: 33 34 40 00

Telefaks 33 31 59 05

Internett: [www.vfk.no](http://www.vfk.no)

E-post: firmapost@vfk.no

**Østfold fylkeskommune**

Nummer: 0100

Postadresse: Postboks 220

1702 Sarpsborg

Besøksadresse: Oscar Pedersens v. 39

Sentralbord: 69 11 70 00

Telefaks: 69 11 70 70

Internett: [www.ostfold-f.kommune.no](http://www.ostfold-f.kommune.no)

E-post: sentralpost@ostfold-f.kommune.no

**NVEs regionkontor**

NVE Region Midt-Norge
Vestre Rosten 81
7075 TILLER
E-post: rm@nve.no

NVE Region Nord
Pb. 394
8505 NARVIK
E-post: rn@nve.no

NVE Region Sør
Pb. 2124
3103 TØNSBERG
E-post: rs@nve.no

NVE Region Vest
Pb. 53
6801 FØRDE
E-post: rv@nve.no

NVE Region Øst
Pb. 4223
2307 HAMAR
E-post: ro@nve.no

**Saksgang**

Søknaden sendes til Fylkeskommunen som sender søknaden til kommunen og sektormyndighetene, se Figur1.

Søker skal etter kommunens anvisning sørge for at søknaden legges ut til offentlig innsyn og kunngjøres. Utleggingen gir naboer og andre berørte anledning til å fremme merknader til plassering av akvakultur­installasjonen før søknaden realitetsbehandles

Fylkeskommunen oversender søknaden til Mattilsynet, Kystverket, Fylkesmannen, Fiskeridirektoratets regionkontor. Kommunenes uttalelse og eventuelle høringsuttalelser blir enten oversendt sammen med søknaden, eller blir ettersendt til sektormyndighetene.

Mattilsynet avgjør søknaden etter matloven. Kystverket avgjør søknaden (ved inngrep i sjøområder) etter havne- og farvannsloven[[3]](#footnote-3) og Fylkesmannens miljøvernavdeling avgjør søknaden etter forurensningsloven. Videre gir Fylkesmannens miljøvernavdeling uttalelse om anleggets plassering i forhold til naturvern-, sårbar natur/biologisk mangfold, frilufts-, fiske- og viltinteresser. Med fiskeinteresser menes i denne sammenheng lakse- og innlandsfisk. Fiskeridirektoratet gir uttalelse om marine fiskeinteresser.Det ligger til Fylkeskommunen å foreta en samlet vurdering om hvorvidt tillatelse etter akvakulturloven kan gis.

En skjematisk fremstilling av saksgangen er gitt i figur 1. Tillatelse etter akvakulturloven innebærer ikke at søker er unntatt fra å søke om tillatelse fra andre myndigheter som for eksempel bygningsmyndighetene eller avklare eventuelle privatrettsligeforhold.Detteersøkersansvar.

**Saksbehandlingsgebyr**

Etter gebyrforskriften skal det for alle typer søknader som behandles i henhold til akva­kulturloven betales saksbehandlingsgebyr. Størrelsen på gebyret er kr 12.000. Gebyret må være betalt og kvittering følge vedlagt **før søknaden tas under behandling**. Ved søknad om f.eks. samlokalisering skal det betales ett gebyr pr. søker pr. lokalitet. Ett gebyr kan maksimalt dekke en standard størrelse for tillatelse, selv om søknaden fremmes fra èn søker. For eksempel skal det betales fire gebyr for søknad om klarering av ny lokalitet på 3120 tonn MTB. Jf.pkt.6.1.1

For fiskere som søker om tillatelse til oppbe­varing av egen fangst som ledd i akvakulturvirksomhet av sporadisk eller midler­tidig karakter (manntallstillatelse), gjelder pr. dato en gebyrsats på kr 3.000. Det samme gjelder tillatelse til akvakultur av villfanget marin fisk, jf til­delingsforskriften for andre arter § 12 fjerde ledd eller søknad om tillatelse til fiskepark, jf. laksetildelingsforskriften §§ 22, 24.

Endringer på lokaliteten, som går utover gjeldende til­latelse eller vilkår til denne, vil normalt innebære krav om ny søknad.

I tillegg til saksbehandlingsgebyret,vil det også bli krevd gebyr for saksbehandling etter forurensningsforskriften kap. 39. Fylkesmannen vedtar hvilken gebyrsats som gjelder for hver enkelt søknad og som samsvarer med forurensningsmyndighetens kostnader ved saksbehandling. Dette gebyret innkreves av Klima- og forurensningsdirektoratet – Klif (tidligere SFT)i etterkant av saksbehandlingen.

**Krav til økonomisk sikkerhetsstillelse for blåskjelltillatelser**

Med virkning fra 1. april 2007 har Fiskeri- og

kystdepartementet innført krav om sikkerhetsstillelse for blåskjelltillatelser. Dette innebærer at for søknad om akvakultur av blåskjell fra og med samme dato skal inneholde dokumentasjon som viser at søker har:

* innbetalt et depositum på kr. 2.500. per omsøkt dekar til sperret konto, eller
* en forsikring som gir tilsvarende dekning, eller
* stilt annen likeverdig sikkerhet.

Bakgrunnen for kravet er å forhindre forurensning i form av blåskjellanlegg som ikke lenger er i drift.

Kravet er nærmere utdypet i tildelingsforskriften for andre arter enn laks, ørret og regnbueørret § 10a og merknadene til denne. Av § 13 annet ledd fremgår det at avgrensning av tillatelse til akvakultur av blåskjell skal fastsettes i dekar.

**Lov og forskriftsreferanser**

Søknad om tillatelse etter akvakulturloven innebærer vurdering i forhold til en rekke lover. Lovene er opplistet nedenfor sammen med de forskriftene[[4]](#footnote-4) som er mest aktuelle ved søknadsbehandlingen. Se også figur 1.

**Akvakulturloven[[5]](#footnote-5)**

**Lov av 17. juni 2005 nr. 79 om akvakultur**

**Relevante forskrifter hjemlet i akvakulturloven**

* Laksetildelingsforskriften
Forskrift (22. desember 2004 nr. 1798) om tillatelse til akvakultur for laks, ørret og regnbueørret
* Tildelingsforskriften for andre arter
Forskrift (22. desember 2004 nr. 1799) om tillatelse til akvakultur av andre arter enn laks, ørret og regn­bueørret. Forskriften omtales som tildelingsforskriften for andre arter.
* Gebyrforskriften
Forskrift (21. desember 2001 nr 1597) om gebyr og avgift i forbindelse med akvakulturvirksomhet.
* Akvakulturdriftforskriften[[6]](#footnote-6)
Forskrift (17.juni 2008 nr.822) om drift av akvakulturanlegg.
* A-registerforskriften
 Forskrift (28. desember 2005) om akvakultur­re­gisteret.
* NYTEK-forskriften
Forskrift (23. desember 2003 nr. 1490) om krav til teknisk standard for installasjoner som nyttes til ak­vakultur. Forskriften omtales som NYTEK-forskriften.
* IK-Akvakultur
Forskrift om internkontroll for å oppfylle akvakul­turlovgivningen (19. mars 2004)
* Forskrift om særskilte krav til akvakulturrelatert virksomhet i eller ved nasjonale laksevassdrag og nasjonale laksefjorder (22.juni 2009)
* Forskrift om særskilte tiltak i enkelte områder for akvakulturrelatert virksomhet (13.oktober 2009)
* Forskrift om samordning og tidsfrister i behandlingen av akvakultursøknader (18.mai 2010)

**Matloven[[7]](#footnote-7)**

**Lov av 19. desember 2003 nr 124 om mat­produksjon og mattrygghet mv**

**Relevante forskrifter hjemlet i matloven**

* Etableringsforskriften
Forskrift (17. juni 2008 nr 823) om etablering og utvidelse av akvakulturanlegg, zoobutikker m.m.
* Akvakulturdriftsforskriften
Forskrift (17. juni 2008 nr 822) om drift av akvakulturanlegg.
* Kvalitetsforskrift for fisk og fiskevarer (14. juni 1996 nr. 667)
* IK-Akvakultur
Forskrift (19. mars 2004 nr. 1727) om internkontroll for å oppfylle akvakul­turlovgivningen
* Forskrift (22. desember 2004 nr 1878) kap. XVII. om utøvelse av fiske i sjøen
* Forskrift (20. februar 1997 nr 192) om desinfeksjon av inntaksvann til og avløpsvann fra akvakultur­relatert virksomhet.

**Dyrevernloven**

**Lov av 20. desember 1974 nr 73 dyrevern**

**Relevante forskrifter hjemlet i dyrevernloven**

* IK-Akvakultur
Forskrift (19. mars 2004 nr. 1727) om internkontroll for å oppfylle akvakul­turlovgivningen
* Akvakulturdriftsforskriften
Forskrift (17. juni 2008 nr 822) om drift av akvakulturanlegg

**Forurensningsloven og produktkontrolloven**

**Lov av 13. mars 1981 nr 06 om vern mot foru­rensninger og om avfall (forurensningsloven)**

**Lov av 11. juni 1976 nr. 79 om kontroll med produkter og for­brukertjenester (produktkontrolloven)**

**Relevante forskrifter hjemlet i forurensningsloven og produktkontrolloven**

* Avfallsforskriften
Forskrift (1. juni 2004 nr 930) om gjenvinning og behandling av avfall
* Forurensningsforskriften
Forskrift (1. juni 2004 nr 931) om begrensning av forurensning
* Internkontrollforskriften
Forskrift (12. juni 1996 nr 1127) om systematisk helse-, miljø- og sikkerhetsarbeid i virksomheter

**Havne- og farvannsloven**

**Lov av 17. april 2009 nr.19 om havner og farvann mv**

**Relevante forskrifter hjemlet i havne- og farvannsloven**

* Skiltforskriften
Forskrift av 15.januar 1993 nr.82 om lokalisering, utforming og tekniske krav til fyrlys, sjømerker og farvannsskilt som skal regulere ferdselen
* Forskrift om farleder 2009-11-30-1477

**Vannressursloven**

**Lov av 24. november 2000 nr 82 om
vassdrag og grunn­vann**

**Relevante forskrifter hjemlet i vannressursloven**

* Forskrift om sikkerhet og tilsyn med vassdrags­anlegg av 15.12.2000 nr. 1271
* Forskrift om klassifisering av vassdragsanlegg av 18.12.2000 nr. 1317
* Forskrift om kvalifikasjoner hos den som forestår planlegging og drift av vassdragsanlegg av 18.12.2000 nr. 1318
* Forskrift om internkontroll for å oppfylle lov om vassdrag og grunnvann av 21.02.2003 nr. 0199.

**Naturmangfoldloven**

 **Lov 19.juni 2009 nr.100**

Naturmangfoldloven er ny lov som trådte i funksjon fra 1. juli 2009. Den er nå forvaltningens sterkeste virkemiddel for å sikre verdifulle områder med biologisk mangfold, herunder med fredning av naturområder. Normalt tillates ikke nye oppdrettsanlegg i verneområder. For oppdretter ligger det etter loven og uansett plassering og tillatelse etter akvakulturloven, en generell aktsomhetsplikt om at enhver skal opptre aktsomt og gjøre det som er rimelig for å unngå skade på naturmangfoldet.

**Friluftsloven**

**Lov av 28. juni 1957 nr 16 om friluftslivet**

Loven definerer inn­mark og utmark, og regulerer forholdet mellom grunneier og allmennheten, inkludert ferdsel på innmark og i utmark. Friluftsloven har også bestemmelser om friluftsområder.

Mulige konflikter mellom oppdrett og friluftsliv kan være:

* Hindre adkomst til områder
* Hindre ferdsel langs strandlinje og vassdrag
* Begrense/hindre bademuligheter
* Begrense muligheten til fritidsfiske fra land og båt
* Begrense ferdselsmuligheter for småbåter
* Redusere vannkvaliteten
* Skape støy
* Situasjonsestetiske opplevelsesmuligheter
* Privatisering av områder
* Redusere kvaliteten på sikrede områder

**Plan- og bygningsloven**

**Plan - og bygningslov av 27.juni 2008 nr.71.**

* Forskrift om konsekvensutredninger (MD 2005-04‑01 276)
* Loven hjemler for øvrig flere forskrifter som kan få anvendelse ved etableringen.
* Kommuneplanens arealdel viser hvor det kan etableres akvakultur.

**Opplysninger forvaltningen allerede har**

Søknadsskjema ber - i noen tilfeller - søker om opplysninger som forvaltningen allerede har. Dette fordi akvakultur er en type aktivitet som må avklares i forhold til areal­plan og vernetiltak, samt avveies mot annen arealbruk. Det vil derfor være i søkers egen interesse å gjøre seg kjent med mulige kon­flikter som vil bli belyst gjennom søknads­behandlingen. Kjennskap til eventuelle kon­fliktforhold gir også søker mulighet til - i søknaden - å kunne presentere synspunkt på hvorledes slike forhold kan løses.

**Aktuelle lenker**

Fiskeridirektoratet: <http://www.fiskeridir.no>

Mattilsynet: http://[www.mattilsynet.no](http://www.mattilsynet.no)

Statens forurensningstilsyn (SFT): <http://www.sft.no>

Direktoratet for naturforvaltning (DN): http://[www.dirnat.no](http://www.dirnat.no)

Kystverket: <http://kystverket.no>

Norges vassdrags- og energidirektorat (NVE): http://[www.nve.no](http://www.nve.no)

**Skjema for søknad - flytende anlegg**

**Innledning**

Søknadsskjemaet omfatter akvakultur i flytende og nedsenkbare anlegg i sjø, brakkvann eller fersk­vann. Skjemaet omfatter også kunstige avstengninger/poller i sjø eller brakkvann. Dersom plassen i skjemaet blir for liten, kan opplysningene gis på egne ark som skal vedlegges. (Søknadsskjemaet omfatter ikke havbeite, hvor det er eget søknadsskjema.)

**Pkt. 1 Generelle opplysninger**

**Pkt. 1.1 Søker**

Her skal det fylles ut søkers navn, enten det er en privat­person som søker, eller et selskap. Sammen med opp­lysningen i Pkt 1.1.6 Organisasjonsnr. eller personnr. side 9, sikrer dette identifikasjon av hvem som søker. Kravet om denne opplysningen er hjemlet i til­delingsforskriften for andre arter § 10 og lakse­tildelingsforskriftens § 9 . Juridiske personer (sel­skap) må være stiftet for å kunne søke tillatelse, men det er ikke et krav for å søke at selskapet er registrert i Brøn­nøysundregistrene.

**Pkt.1.1.1 Telefonnummer**

Her angis telefonnummer.til søker

**Pkt. 1.1.2 Mobiltelefon**

Her angis mobiltelefonnummer til søker.

**Pkt. 1.1.3 Faks**

Her angis faksnummer til søker

**Pkt. 1.1.4 Postadresse**

Her angis postadresse til søker

**Pkt. 1.1.5 E-post adresse**

Her angis E-post adresse til søker

**Pkt 1.1.6 Organisasjonsnr. eller personnr.**

Her fylles ut organisasjonsnummer dersom selskapet er registrert i Brønnøysundregistrene (fremgår av firmaat­testen). Dersom søker er en privatperson eller et enkeltmannsforetak, skal personnummeret føres opp.

**Pkt 1.2 Ansvarlig for oppfølging av søknaden**

Dersom en privatperson er søker, er det ikke nødvendig å fylle ut pkt 1.2. For andre søkere vil opplysningene i pkt 1.2 ha betydning for raskt å nå rette vedkommende i et foretak.

**Pkt.1.2.1 Telefonnummer**

Her angis telefonnummer.til kontaktpersonen

**Pkt.1.2.2 Mobiltelefon**

Her angis mobiltelefonnummer til kontaktperson

**Pkt. 1.2.3 E-post adresse**

Her angis E-postadresse til kontaktperson

**Pkt. 1.3 Søknaden gjelder lokalitet i[[8]](#footnote-8)**

**Pkt.1.3.1 Fiskeridirektoratets region**

Her skal fylles ut i hvilken av Fiskeridirektoratets syv regioner den omsøkte lokaliteten ligger.

**Pkt.1.3.2 Fylke**

Her skal fylles ut i hvilket fylke den omsøkte lokaliteten eller tillatelsen ligger. Opplysningen har betydning for å sikre behandling av rette fylkeskommune som tildelingsmyndighet og rette sektormyndighet, og at rette planer mv. blir lagt til grunn for behandlingen.

**Pkt.1.3.3 Kommune**

Her skal fylles ut i hvilken kommune den omsøkte lokaliteten eller tillatelsen ligger. Opplysningen har betydning for at søknaden blir videresendt til rett kommune og rett sektormyndighet, og at rette planer mv. blir lagt til grunn for behandlingen.

**Pkt.1.3.4 Lokalitetsnavn**

Navn på stedet det søkes. Ved klarering vil navnet, som identifiserer lokaliteten, og et lokalitetsnummer bli tildelt, og lagt inn i Fiskeridirektoratets havbruksdatabase. Dersom det fremsettes søknad fra flere som ønsker samlokalisering på lokaliteten, må navn på andre søkere oppgis. Søknaden vil utløse krav om samtykkeerklæring fra de øvrige, jf Pkt 6.1.8 Samtykkeerklæring

**Pkt. 1.3.5 Geografiske koordinater.**

Det skal her oppgis koordinater for midtpunktet av det planlagte anlegget med geografisk datum Wgs/Euref-89. Posisjonen skal oppgis i grader og minutter med tre desimaler på følgende form:

- N gg - mm, mmm /Ø gg-mm, mmm

Søknaden/kartbilag skal også inneholde koordinatfestede **ytterpunkt** av anlegget i overflaten, men det er tilstrekkelig at dette fremgår av vedlegg, se pkt. 6.1.3 om dette. Det samme gjelder i noen grad koordinater for fortøyningssystemets festepunkter.

**Pkt. 2 Planstatus og arealbruk**

Kravet om opplysninger under dette punktet er hjemlet i laksetildelingsforskriftens § 30 b) og d) og i tildelingsforskriften for andre arter § 7 b) og d). Opplysningene har betydning for å vurdere om lokaliteten kan klareres. Nærmere opplysninger kan fås hos kommunen eller Fylkesmannen.

Pkt. 2 skal alltid fylles ut, selv om forvaltningen kan være kjent med eksisterende planer. Her kan gis opplysninger om søkers behov, eventuelt supplert med særlige vedlegg. Eksempel på behov kan være behovet for en utvidelse. Når søker gjør seg kjent med planstatus mv., og selv opplyser dette i søk­nadsskjemaet, får forvaltningen informasjon om at søker er kjent med planene. Dette kan videre ha betydning for avveiningen av arealinteresser. For dokumentasjonskrav se Pkt. 6 Vedlegg side 15.

**Pkt. 2.1 Planstatus og vernetiltak**

Det krysses av for om søknaden er i strid med vedtatte:

* Arealplaner etter plan- og bygningsloven
* Vernetiltak etter naturmangfoldloven
* Vernetiltak etter kulturminneloven

Dersom et eller flere av disse spørsmålene besvares med ja, vil søknaden bli avvist. Den kan da ikke innvilges, jf. tildelingsforskriften for andre arter § 7 d) eller laksetildelingsforskriften § 30 d).

Dersom det er gitt dispensasjon fra plan eller vernetiltak, anses søknaden ikke for å være i strid med plan eller vernetiltak. Se videre side 21. Det kan i enkelte tilfeller være tvil **om** søknaden er i strid med en plan eller et vernevedtak. Slike tilfeller må avgjøres av vedkom­mende plan eller verne­myndighet. Særlige opplysninger om slike forhold kan gis under , eventuelt som eget vedlegg, jf Pkt 6.3 Andre vedlegg side 21.

**Pkt. 2.2 Arealbruk – arealinteresser**

Behovet for søknaden

Her kan gis opplysninger om søkers behov for lokali­teten, eventuelt supplert med særlige vedlegg. Eksempler på behov kan være behov for flere lokaliteter til en akva­kulturtillatelse for laks, behov for utvidelse i et bestemt driftsmønster, tvungent opphør på annen lokalitet, be­hovet for akkurat denne lokalitet med hensyn til egnethet etc.

Annen bruk /andre interesser i området

Dette gjelder ikke bare selve lokaliteten, men også de omkringliggende områder. Slike kan være:

* eksisterende fiskeriinteresser
* friluftsliv
* annen akvakultur
* annen næringsvirksomhet
* bruk av allemannsretten
* viltinteresser
* etc

Dersom lokaliteten ligger innenfor en nasjonal laksefjord eller [[9]](#footnote-9) et nasjonalt laksevassdrag skal dette oppgis.

Alternativ bruk av området

Dette gjelder ikke bare selve lokaliteten, men også de omkringliggende områder. Det kan være

* annen fremtidig akvakultur
	+ f. eks. andre arter og andre driftsformer, som er mer lønnsomme og som området er særlig egnet for
* annen fremtidig bruk så som andre
	+ næringsinteresser
	+ friluftsinteresser
* etc

Verneinteresser utover pkt. 2.1, eksempelvis forslag til verneplaner

**Pkt. 2.3 Konsekvensutredning**

Kravet om konsekvensutredninger (KU) er hjemlet i plan- og bygningsloven Kap. VII-a. Forskrift om konsekvensutred­ninger av 1. april 2005 krever KU for ”større akvakulturanlegg og settefiskanlegg for mer enn 5 millioner stk” dersom de kan få vesentlige virkninger for miljø, naturressurser eller samfunn, jf. kriteriene i forskriftens § 4.

Som hovedregel anses et anlegg større enn 3 600 tonn maksimal tillatt biomasse, for å være et større akvakultur­anlegg. Søknader om slike anlegg skal vurderes i forhold til behov for KU ut fra om anlegget ”kan få vesentlige virkninger for miljø, naturressurser eller samfunn” etter forskriftens § 3. For vurderingen er det gitt nærmere kriterier i forskriftens § 4. Basert på en skjønnsmessig vurdering av forskriftens § 4 og forholdet ved lokaliteten (eventuelt resipienten) kan hovedregelen fravikes.

Når det gjelder saksbehandlingsregler m.m. for be­handling av meldinger, er dette beskrevet i KU­forskriften kap. III.

Søker har et selvstendig ansvar for å vurdere om tiltaket er KU-pliktig. Etter 1.01.2010 vil fylkeskommunen være ansvarlig myndighet etter KU-forskriften og kan kontaktes for mer informasjon.

**Pkt. 2.4 Supplerende opplysninger**

Eventuelle supplerende opplysninger vedrørende plan­status og arealbruk kan angis her.

**Pkt. 3 Søknaden gjelder**

Generelt

Det skal krysses av i enten **pkt 3.1** eller **pkt 3.2**.

Pkt. 3.1 skal benyttes til søknader om lokalitet når om­søkt lokalitet ikke arealmessig er i berøring med annen lokalitet, og når det ikke er akvakultur på lokaliteten pr. i dag. Lokalitet er et geografisk område som installasjonen inklusive fortøyninger i overflaten beslaglegger. (Jf. definisjonen i tildelingsforskriften for andre arter § 3 med merknader, samt laksetildelings­forskriftens § 4 med merknader.)

Pkt. 3.2 skal benyttes når søknaden gjelder endringer på lokalitet.

**Pkt. 3.1 Klarering av ny lokalitet**

Pkt. 3.1 skal benyttes for alle søknader om akvakultur hvor det ikke er tillatelse på lokaliteten fra før.

Noen tillatelser tildeles imidlertid i to trinn. Dette gjelder tillatelser til akvakultur av **matfisk av laks, ørret og regnbueørret.** (Laksetildelingsforskriftens kap. 3-matfisk, og kap.5 (Kapitel 5 gjelder tillatelser til forskning, fiskepark, slaktemerd, undervisning, visning og stamfisk) I laksetildelingsforskriften § 8 er det fastsatt at skjemaet skal benyttes for alle søknader etter kapittel 5. For kommersielle tillatelser til matfisk etter kapitel 3 må tillatelsen være tildelt til person eller selskap før det kan søkes klarering av lokalitet på dette skjemaet pkt.3.1. Et slikt tilsagn skal da vedlegges, jf pkt. 6. Tillatelsen har i en del av disse tilfellene ikke fått tildelt noe tillatelsesnummer. Jf også pkt. 3.3.1.

Det er i forskriftene ulike maksimale begrensninger for ulike typer tillatelser. Søknad som gjelder fisk, skal opp­gis i maksimalt (MTB) stående biomasse, da dette er den avgrensning tillatelser gis med (tildelingsforskriften for andre arter § 12, laksetildelingsforskriften §§ 15, 21, 28 b).For bløtdyr, krepsdyr og pigghuder kan det søkes i antall individer, volum, areal, biomasse eller i kombinasjon, og det er ikke fastsatt øvre avgrensninger, jf tildelingsforskriften for andre arter § 13. Avgrensing av tillatelser til blåskjell skal imidlertid søkes og fastsettes i dekar, jf § 13 andre ledd.

Dersom èn søker om flere tillatelser på ny lokalitet (dvs.en størrelsesavgresning som ikke kan tildeles i èn tillatelse) kan det likevel benyttes ett skjema.

Dersom det fremsettes søknad fra flere som ønsker samlokalisering/tillatelse på lokaliteten, må navn på de andre søkere oppgis. Søknaden vil utløse krav om samtykkeerklæring fra de øvrige, jf pkt. 6.1.8.

**Pkt. 3.2 Endring**

Lokalitetsnummer.

Skal benyttes når søknaden gjelder endringer på lokalitet. Lok.nr. er lokalitetsnummeret i Fiskeridirektoratets hav­bruksdatabase. Pkt 3.2 skal også benyttes for søknad om ny tillatelse på en allerede tildelt lokalitet (også dersom tillatelsen innehas av andre).

Tillatelsesnummer

Tillatelsesnummer for gitt akvakulturtillatelse skal alltid oppgis, og gir for­valtningen viktige referanser[[10]](#footnote-10). Det gir informasjon om hvilken type tillatelse som er tildelt, biomassegrense, mv. Dersom det (på søknadstidspunktet) allerede er tildelt flere tillatelser på lokaliteten, må det fylles ut flere tillatelsesnummer her. Det fylles i tillegg ut de nye tillatelsesnummer(ne) som endringen/søknaden omfatter. Det kan ikke søkes om endringer på flere lokaliteter i ett skjema.

Alle endringer av tildelt tillatelse skal i utgangspunktet omsøkes. Enkelte endringer av anlegget innenfor tildelt lokalitet er unntatt fra søknadsplikt. Dette gjelder visse tilfeller av endringer som gjelder **utskiftning av anlegget innenfor tildelt lokalitet.** Lokalitet omfatter arealet til instal­lasjonen og fortøyninger i overflaten, (samt volumet nedover i vannsøylen, direkte under arealavgrensningen i flytende anlegg). **Innenfor tildelt** tillatelse kan det gjøres endringer uten søknad under følgende forutsetninger som alle må være oppfylte:

* at fortøyninger, fôrslanger og lignende utenfor lokalitetens areal ikke endres.
* at miljøtilstanden i resipienten, for eksempel strandsonen, ikke forverres som følge av tiltaket.
* at gjeldene bestemmelser er tilfredsstilt.

Som det fremgår av dette unntaket, er det svært begrenset, og gjelder bare noen tilfeller av utskiftning av anleggsdeler. Alle andre endringer skal det søkes om, og skjemaet skal i sin helhet fylles ut og sendes fylkeskommunen til behandling. Gebyr skal betales.

De fleste søknader som gjelder dreiing av anlegg i sjøen, selv om det er innenfor tildelt areal, vil normalt **ikke** falle inn under unntaket, bl.a. fordi det ofte nødvendiggjør endringer av fortøyninger utenfor lokaliteten. (Jf. imidlertid nedenfor om at fiskerimyndighetene **kan**, etter at en søknad er fremmet, vurdere en forenklet søknadsbehandling for noen av disse tilfellene).

Endringen gjelder:

Det er seks alternativer for hva endringen gjelder, og det kan være aktuelt å krysse av i flere rubrikker. For alle alternativ er opplysningene relevante, og vil bli vurdert i sammenheng med opplysningene i side 13.

* Arealbruk/utvidelse.

Alle endringer som innebærer utvidelse i forhold til arealet skal omsøkes, og kreves nærmere re­degjort for under skisser i pkt. 6.1.3.. Eldre tillatelser er i dag til­delt med referanse til bestemte skisser som uttryk­ker arealbruken. Fiskeri­direktoratet vil fastsette og registrere areal for alle lokaliteter som er og blir tildelt.

* Biomasse

Når avgrensningen er biomasse, skal både økningen og den totale størrelsen oppgis i tonn.

* Annen størrelse

Dersom tillatelsen er avgrenset i annet enn bio­masse. Den totale størrelsen skal oppgis, inklusive omsøkt størrelse i denne nye søknaden.

* Tillatelse til ny innehaver på lokaliteten

Dette kan være aktuelt dersom søknaden gjelder klarering av lokaliteten for en ny tillatelse. Søk­naden vil da utløse krav om samtykkeerklæring fra de øvrige med klarering på lokaliteten. Men andre krav i forbindelse med selve klareringen vil i utgangspunktet ikke være nødvendig, med mindre det ikke samtidig søkes om tillatelse til andre endringer.

* Endring av art

Endring av art på en lokalitet er en søknad om ny tillatelse. Søknad om endring av art fra den inne­haver som har tillatelse på lokaliteten, er samtidig en erklæring om opphør av tillatelse for den tildelte arten. Dersom tillatelse tildeles, vil den første tillatelsen bli slettet, og en ny tillatelse tildeles. Dersom søknaden er ment å innebære tillatelse til flere arter på samme lokalitet[[11]](#footnote-11), bes dette opplyst særskilt under . Art angis i Pkt. 3.3 Art.

* Annet

Dersom endringen er annet enn det som er angitt ovenfor, spesifiseres dette nærmere.

**Forenklet saksbehandling**

Dersom søknaden **kun** innebærer endring av fortøy­ninger, fòrslanger eller lignende **utenfor** lokaliteten i overflaten, kan underlegge søk­naden en forenklet behandling. Dette vil innebære at søknaden oversendes til Kystverket (ferdsels­interesser), i noen tilfeller til kommunen (inkludert eventuelt kunngjøring) og (fri­luftsinteresser mv.) for uttalelse og fiskerimyndighetene for uttalelse mht. villfiskinteresser. Fylkeskommunens adgang til dette vil avhenge av både søknaden, og området lokaliteten ligger i. Skjemaet fylles ut i sin helhet og gebyr skal betales, jf side 15.

**Pkt. 3.3 Art**

Her skal det krysses av for arten det søkes om. Kravet om denne opplysningen er nødvendig fordi mulighet og kriterier for tildeling i stor utstrekning er avhengig av arten det søkes om.

**Pkt. 3.3.1 Laks, ørret eller regnbueørret**

Dersom det gjelder laks, ørret eller regnbueørret, er det også nødvendig at tillatelsens formål krysses av, da det er ulike kriterier og prosedyrer for de ulike typene tillatelser for disse artene, jf det som er sagt ovenfor i pkt. 3.1 Klarering av ny lokalitet. (Dersom søknaden gjelder settefisk av laks, ørret og regnbueørret, - gå til pkt.3.4. og kryss av for settefisk der.)

**Kommersielle** tillatelser til matfisk tildeles etter laksetildelingsforskriften kapitel 3. For tillatelser til særlige formål vises til laksetildelingsforskriften kapitel 5, og særlig § 22 som lister opp de ulike særlige formål: Disse er:

**Forskning**

**Fiskepark**

**Slaktemerd**

**Undervisning**

**Visningsformål**

**Stamfisk**

**Pkt. 3.3.2 Annen fiskeart**

Annet alternativ er annen fiskeart enn laks, ørret eller regnbueørret, og det skal oppgis èn art. Artens *latinske* navn skal også oppgis. Tildelings­forskriften for andre arter § 4 gir ikke anledning til å gi èn tillatelse til flere arter, slik at det må søkes flere tillatelser dersom dette er aktuelt. Det åpnes imidlertid for dispensasjon.

**Pkt. 3.3.3 Annen akvakulturart**

Tredje alternativ er annen akvakulturart, som vil være alle andre arter enn fisk. Den bestemte arten det søkes om skal oppgis her. Artens norske og *latinske* navn skal oppgis.

**Pkt. 3.4 Type akvakulturtillatelse**

Her skal det normalt krysses av i én av rubrikkene. Kravet om denne opplysningen er hjemlet i tildelingsforskriften for andre arter § 4 nr. 3, laksetildelingsforskriften § 3, jf § 4. Det følger også av etableringsforskriften § 6 om krav til søknaden at det skal oppgis produksjonsform, som innebærer det samme.

S**ettefisk** kan her bare være aktuelt dersom søknaden gjelder **andre** fiskearter enn laks, ørret og regnbueørret. (Settefisk for laks,ørret eller regnbueørret kan ikke tildeles på sjøvannslokalitet, jf laksetildelingsforskriften § 31). Settefisk av andre arter er definert som: rogn, yngel eller andre tidlige livsstadier som produseres med sikte på overføring til andre lokaliteter eller annen type produksjon. Dette innebærer for eksempel at også påvekstanlegg med marin fisk som skal overføres til andre lokaliteter vil være settefisk.

Når det gjelder krepsdyr, bløtdyr og pigghuder, kan det søkes om tillatelse til akvakultur av både tidlige og senere livsstadier i én søknad. For disse artene kan det ved dispensasjon tildeles i èn tillatelse. Dersom dette er ønskelig, krysses det av i to rubrikker.

Rubrikken ”annet” benyttes når de øvrige rubrikkene ikke passer. Dersom søknaden gjelder et påvekstanlegg, skal det fremgå her. Det kan for eksempel være søknad fra fiskere og til­virkere som på bestemte vilkår kan innvilges en spesiell tillatelse (manntallstillatelse), jf tildelingsforskriften for andre arter § 10 tredje ledd. Akvakultur av villfanget marin fisk (fangstbasert havbruk) kan det også søkes om her, jf tildelingsforskriften for andre arter § 12 fjerde ledd.

**Pkt. 3.5 Tilleggsopplysninger dersom søknaden gjelder matfisk av laks, ørret eller regnbueørret**

**Pkt 3.5.1 Disponible lokaliteter**

Her skal det fylles ut hvilke lokaliteter som er klarert for denne bestemte akvakulturtillatelsen fra før, med angi­velse av lokalitetsnummer. Det skal fylles ut samtlige klarerte lokaliteter, selv om disse av ulike grunner ikke er i bruk. Opplysningene kan ha betydning for tildeling, eksempelvis om maksimalt antall tillatte lokaliteter pr. akvakulturtillatelse i laksetildelingsforskriftens § 34. Opplysningene kan hentes i Fiskeridirektoratets register over akvakulturtillatelser som er tilgjengelig på: <http://www.fiskeridir.no/register/akvareg/>

Når søknaden gjelder flere tillatelser, kan det være nødvendig med eget vedlegg for dette.

Krav om utfylling av opplysningene i skjemaet effekti­viserer forvaltningens arbeid med søknaden.

**Pkt. 3.5.2** **Gjelder klareringen i annen region enn tildelt**

For å få klarert lokalitet, kreves det normalt at omsøkt lokalitet ligger i samme region som akvakulturtillatelsen er hjemmehørende i. Dette er ikke endret som følge av at fylkeskommunene har tildelingsmyndigheten. Dersom det søkes klarering av lokalitet i annen region, er dette viktig å få opplyst. Det vises til lakse­tildelingsforskriftens § 33 om dette.

Å kreve opplysningen opplyst her, gir forvaltningen informasjon om at søker er kjent med betydningen av regiontilknytning, og at behandling uten slik tilknytning ikke er kurant.

**Pkt. 3.6 Supplerende opplysninger**

Her gis eventuelle tilleggsopplysninger som søker mener er rele­vante under . Her kan det for eksempel gis opplysninger om lokaliteter som søker sier fra seg dersom søknaden innvilges.

**Pkt. 4 Hensyn til**

 folkehelse

 smittevern og dyrehelse

 miljø

 ferdsel og sikkerhet til sjøs

**Pkt. 4.1 Hensyn til folkehelse.
 Ekstern forurensning**

Akvakulturanlegg vil bli vurdert individuelt med hensyn til for eksempel avstand til utslipp av avløpsvann, miljø­gifter, industri eller andre forurensningskilder. Mer in­formasjon om grunnlaget for saksbehandlingen finnes i veilederen til etableringsforskriften punkt 3. Krav om slike opp­lysninger er hjemlet i etablerings­forskriften § 6. I denne sammenheng skal søknaden også inneholde internkontrollsystem som sannsynliggjør at krav til smittehygienisk og velfredsmessig forsvarlig drift, herunder risikobasert helsekontroll, opprettholdelse av god vannkvalitet og journalføring, kan etterleves.

Søknaden skal inneholde opplysninger om utslipp fra kloakk, industri (eksisterende eller tidligere virksomhet) landbruk og lignende innenfor 5 km fra anlegget. Utslipp skal avmerkes på kartutsnittet omtalt i side 16.

Ved søknad om etablering av slaktemerd ved slakteri skal søknaden også inneholde opplysninger om mikrobiologisk vannkvalitet, jf kvalitetsforskrift for fisk og fiskevarer. Disse opplysningene gis som vedlegg under pkt. 6.3.

**Pkt. 4.2 Hensyn til smittevern og dyrehelse**

**Pkt. 4.2.1 Akvakulturrelaterte virksomheter eller lakse­førende vassdrag i nærområdet m.m.
innenfor 5 km**

Her skal det fylles ut navn og registreringsnummer for alle akvakulturanlegg samt navn og beliggenhet for annen akvakulturvirksomhet som fiskeslakterier, tilvirknings­anlegg og notvaskerier innenfor en avstand på 5 km fra den omsøkte lokaliteten. I tillegg skal søknaden inne­holde opplysninger om restitusjons- og mellomlagrings­merder, registrerte kaste- og låssettingsplasser og viktige lakseførende vassdrag innen en avstand på 5 km Alle akvakulturrelaterte virk­somheter i nærområdet skal avmerkes på kartutsnittet omtalt i side 16.

Kravet om disse opplysningene er hjemlet i etableringsforskriften §§ 5 og 6. Det vises spesielt til veilederen til etableringsforskriftens § 5 som er lagt ut på Mattilsynets hjemmeside: <http://www.mattilsynet.no>

**Pkt. 4.2.2 Driftsform**

Her skal det fylles ut opplysninger som skisserer det planlagte driftsopplegget og spesielt om akvakultur­virksomheten vil basere seg på flytting av levende akva­kulturdyr som ledd i regulær drift (oppsplitting, mellomlagring, påvekstanlegg).

Kravet om disse opplysningene er hjemlet i etablerings­forskriften § 6 andre ledd punkt 3.

**Pkt. 4.3 Hensyn til miljø**

En bærekraftig akvakulturnæring forutsetter at anleggene blir riktig lokalisert, med tilfredsstillende resipientforhold og i minst mulig konflikt med allmennhetens interesser, friluftsliv, naturverdier og biologisk mangfold. Dette betyr at søknaden må:

* Behandles etter forurensningsloven, for å sikre at det ikke skjer skadelig forurensning som følge av akti­viteten.
* Vurderes i forhold til anleggets konflikt­potensial overfor vilt- og biologisk mangfold, fisk, natur, friluftsliv og allmennhetens interesser.

For at myndighetene skal kunne vurdere dette, må søker fremskaffe en del opplysninger som skal ligge til grunn for behandlingen av saken.

* Alltid undersøkelser av vannutskiftningen på loka­liteten, strømretning og -hastighet, bunn­topografi og -tilstand samt evt. terskler. Dokumentasjonen skal følge søknaden, både for nye lokaliteter og for utvidelser.
* Det vil også kunne kreves undersøkelser knyttet til det biologiske mangfoldet på lokaliteten.

**Pkt. 4.3.1 Årlig planlagt produksjon**

Forventet årlig produksjon i tonn skal angis. Dette esti­matet blir ikke knyttet til tillatelsen, men vil indirekte være et estimat for forventet forurensningsbelastning på lokaliteten.

**Pkt. 4.3.2 Forventet fôrforbruk**

Forventet fôrforbruk pr. år skal oppgis i tonn. Dette esti­matet blir ikke knyttet til tillatelsen fra fylkeskommunen, men vil indirekte være et estimat for forventet forurensningsbelastning på lokaliteten.

**Pkt. 4.3.3 Miljøtilstand**

Sjø

Slik(e) undersøkelse(r) skal gjøres i henhold til NS 9410 (B- og C-undersøkelser) eller tilsvarende miljøundersøkelse gjort i henhold til internasjonal standard/anerkjent norm. Kravet gjelder for søknad om akvakultur av fisk på lokaliteter i sjøvann.

Alternativ miljøundersøkelse (i sjø)

På lokaliteter der undersøkelse i henhold til NS 9410 eller tilsvarende miljøundersøkelse vanskelig lar seg gjen­nomføre på grunn av dybdeforhold eller lokaliteter med stein- eller fjellbunn, **kan** fylkeskommunen i samråd med Fylkesmannen fatte vedtak om alternativ miljøundersøkelse. I slike tilfeller må det som et minimum kreves gode faglige beskrivelser av sedimen­tering av utslipp fra anlegget, og det kan derfor være behov for ytterligere strømmålinger.

Ferskvann

Klima- og forurensningsdirektoratet – Klif (tidligere SFT) sin veileder ”Klassifisering av miljøkvalitet i ferskvann” 97:04 (TA-nummer 1468/1997) kan brukes som utgangspunkt for å beskrive ferskvannsresipientens tilstand i en søknadsprosess der miljøtilstanden ikke alt er tilstrekkelig kjent gjennom andre undersøkelser.

Miljøundersøkelse

Undersøkelse av biologisk mangfold mm

I følge akvakulturlovens § 11 kan departementet i enkelt­vedtak eller i forskrift kreve at den som har eller søker om akvakulturtillatelse skal foreta nødvendige miljø­undersøkelser og dokumentere miljøtilstanden på loka­liteten ved etablering, drift og avvikling av akva­kultur. I Ot.prp nr. 61 (2004 – 05) blir det påpekt at dette også gjelder undersøkelser knyttet til økologiske effekter, herunder biologisk mangfold

Undersøkelser knyttet til det biologiske mangfoldet på lokaliteten kan være mest aktuelt når Fylkesmannen ikke har tilstrekkelig oversikt over mangfoldet i nærheten av lokaliteten til å avgjøre om etablering kan komme i konflikt med truete, sårbare arter eller arter som Norge har spesielle forpliktelser for å ivareta. Dette er ikke fastlagt pr. januar 2010. Eventuell undersøkelse skal utføres av faglig kompetent personell.

**Pkt. 4.3.4 Strømmåling**

Ved utslipp til sjø

Konkrete strømmålinger inngår i grunnlaget for vurdering av lokalitetens bæreevne[[12]](#footnote-12). Målingene utføres av kvali­fisert personell. Tildelingsforskriftene krever at miljøundersøkelser skal utføres av ”kompetent” organ, men dette er ikke et krav for strømmålinger. Resultatet av målingene føres inn i skjema. Utskrift av strømmålingen skal vedlegges. Av utskriften skal det fremgå når strømmålingen er tatt. Strømmen angis i cm/sek og målingene utføres etter følgende retningslinjer:

Vannutskiftningsstrøm.

Måles i det halve dypet av planlagt merddyp (f.eks. Not = 10 m / Måledyp = 5 m).

Spredningsstrøm.

Måles midt mellom merdbunnen og sjøbunnen, men likevel ikke dypere enn 50 m fra merdbunnen.

Bunnstrøm.

Måles 1 m over sjøbunnen, men likevel ikke dypere enn 100 m fra merdbunnen.

For å få representative strømmålinger, må disse foretas kontinuerlig over en periode på minst 4 uker. Strøm­målerens posisjon skal tegnes inn i forhold til anleggets plassering, jf .

For strømmålinger som nevnt ovenfor oppgis:

| 1. Maksimum
 | 1. Minimum
 | 1. Varians[[13]](#footnote-13)
 |
| --- | --- | --- |
| 1. Middel
 | 1. Retning (dvs hovedstrømretning)
 |

Verdier for vannutskiftningsstrøm kan benyttes til beregning av forsvarlig tetthet.

Konferer forøvrig side 14 under ”Sjø”.

Ved utslipp til ferskvann

I enkelte ferskvannsresipienter, og der rensegraden ikke vil være god, kan det være behov for å foreta strøm­målinger i forbindelse med søknaden for å undersøke hvilke områder av resipienten som vil kunne få økt til­førsel av organisk materiale.

**Pkt. 4.3.5 Salinitet**

Med unntak av ferskvannslokaliteter skal loka­litetens salinitet oppgis. Eksempelvis kan den bestemmes ved hjelp av CTD-sonde (Conductivity, Temperature, Depth). Sonden senkes ned i vannet, og det foretas målingene for hver 5 m nedover i vannsøylen ned til 1 m over bunnen. Sonden leses av, og maks-/min-verdier med tilhørende dyp føres inn i skjemaet.

. I skjemaet føres inn tidspunkt for målingen.

Målinger skal skje på det tidspunkt som er kritisk for de forhold som søkes kartlagt slik som vurdering av spredning av forurensning.

**Pkt. 4.4 Hensyn til ferdsel og sikkerhet til sjøs**

**Pkt.4.4.1 Minste avstand til trafikkert led/areal**

Her oppgis minste avstand til trafikkert led/areal.

**Pkt. 4.4.2 Rutegående trafikk i området**

Her oppgis all rutegående sjøtrafikk i området der anleg­get er planlagt. Oppgi hvilke selskap som opererer denne trafik­ken.

**Pkt. 4.4.3 Sjøkabler, vann-, avløps- og andre rørledninger**

Informasjon innhentes og presenteres her om kraft- og telekabler, vann- og avløpsledninger, samt eventuelle andre rørledninger i sjø i området der anlegget er plan­lagt. Eier av disse (kommune, lokal kraftleverandør, teleoperatør og/eller lokale bedrifter) skal oppgis. Plassering inntegnes, jf side 16.

**Pkt. 4.4.4 Anleggets lokalisering i forhold til sektorer fra fyr og lykter**

Her krysses av det planlagte anleggets lokalisering i forhold til sektorer fra fyr og lykter

**Pkt. 4.5 Supplerende opplysninger**

Her gis tilleggsopplysninger som søker mener er rele­vante under .

**Pkt. 5 Supplerende opp­lysninger**

Her kan gis tilleggsopplysninger som søker mener gir en relevant utdypning av søknaden.

**Pkt. 6 Vedlegg**

For søknader som gjelder fisk, skal både vedlegg under Pkt 6.1 Til alle søknader og Pkt. 6.2 Når søknaden gjelder akvakultur av fisk, legges ved. Opplistingen over vedlegg under pkt. 6 må likevel vurderes. Ikke alle vedlegg er nødvendige for alle typer søknader. Det kan være unntak fra at samtlige vedlegg under pkt 6.1 skal legges ved, og det vil da bli kommentert under det enkelte punkt. Tilsvarende under pkt 6.2.

**Forenklet saksbehandling**

Dersom søker allerede før søknaden er innsendt mener at søknaden kvalifiserer til forenklet behandling, jf pkt. 3.2. side 10 (Forenklet saksbehandling), kan fylkeskommunen akseptere at vedleggskrav til søknaden begrenses til følgende:

* Dokumentasjon for betalt gebyr jf Pkt. 6.1.1.
* Anleggsskisse 1:1000 og Kart i N-5serie, evt Olex,C-Map (1:5000 med flåte og fortøyningssystem) jf Pkt. 6.1.3.

Dersom fylkeskommunen under behandlingen kommer til at innsendte vedlegg likevel ikke er tilstrekkelig, kan det kreves ytterligere opplysninger.

**Pkt. 6.1 Til alle søknader**

**Pkt 6.1.1 Kvittering for betalt gebyr**

Dokumentasjon for at gebyr er betalt skal vedlegges alle søknader. Dette er hjemlet i gebyrforskriftens § 5. I bestem­melsen er det også sagt at søknader som det ikke er betalt gebyr for, anses som ikke fullstendig og vil bli returnert. Det fremgår av forskriftens § 2 at gebyret er kr 12 000 pr. søknad.(dvs. ett gebyr pr. innehaver og pr. tillatelse). Unn­tatt er søknad om tillatelse til fiskere om akva­kultur av villfanget marin fisk, og søknad om tillatelse til fiskepark, jf innledning under saksgang og saksbehandlingsgebyr.

Dokumentasjonen til fylkeskommunen kan bestå av stemplet kvittering fra post eller bank, nettbankkvittering påklistret originaloblat, eller kontoutskrift (også fra nettbank) som viser utført belastning av gebyr og at Fiskeri­direktoratet er mottaker. Gebyret skal innbetales til Fiskeridirektoratet, konto nr. 7694 05 09048 og merkes med ”gebyr havbruk”.

Det skal betales ett gebyr pr. søknad. (Dvs ett gebyr pr. innehaver og pr. akvakulturtillatelse.) Det er likevel slik at - for samme innehaver - ved søknad om økning av biomasse på en allerede klarert loka­litet, betales bare ett gebyr for hver standard størrelse (eks. 780 tonn) som det søkes utvidelse med.

**Pkt. 6.1.2 Strømmåling**

Vedlegg slik som beskrevet i side14.

**Pkt. 6.1.3 Kartutsnitt og anleggsskisse**

Kartutsnitt og anleggsskisse slik det fremgår av Figur 2.

Dersom søknaden gjelder **kun** biomasseendring av alle­rede klarert lokalitet er det ikke nødvendig å legge ved kartutsnitt til søknaden forutsatt at endringen ikke berører arealbruken i forhold til gitt tillatelse.

Ved alle nye søknader og søknader som innebærer andre endringer skal alle nevnte kart legges ved.

Anleggets koordinatfestede ytterpunkter skal fremgå av søknaden, (i tillegg til midtpunktet), jf pkt. 1.3.5. Med anleggets ytterpunkter menes knekkpunkt der hvor de synlige hoved­blåsene bryter vannflaten. Ved bruk av digitale sjøkart vil det være mest hensiktsmessig at koordinatene for ytterpunkt angis på kartbilaget i 1:5000. Eventuelt kan ytterpunktene gis referanse (1,2,3 osv) på anleggsskissen til en opplisting på vedlegg. Det vil være viktig at en opplisting skrives av i riktig rekkefølge, ved at man starter med det nordligste punktet, og så følger klokken videre.

Oppdatert kystkontur må tydelig fremgå av vedlegget 1:5000.

Dersom anlegget søkes i nærheten av hovedled eller biled, bør det også oppgis koordinater for fortøyningssystemets festepunkter (bolt lodd eller anker).

Eventuelle fôrslanger, kabler og lignende som skal plas­seres utenfor anleggets ytterpunkter skal inntegnes på anleggsskissen.

**Pkt. 6.1.4 Undervannstopografi**

Undervannstopografi skal være dokumentet ved opp­lodding – type Olex eller lignende – eller ved kopi av hydrografisk original[[14]](#footnote-14).

Kunnskap om lokalitetens undervannstopografi er nød­vendig både for å vurdere lokalitetens resipientkapasitet, og for å kunne planlegge fortøyningssystemet. For søknader som skal inkludere miljøundersøkelser (jf Pkt. 4.3.3 Miljøtilstand side 14) vil den delen som vedrører undervannstopografi være inkludert.

**Pkt. 6.1.5 Beredskapsplan**

Her menes kravet om beredskapsplan for å ivareta smit­temessige forhold, som er hjemlet i etablerings­for­skriftens § 6, e)[[15]](#footnote-15). Beredskapsplanen skal omfatte opptak og behandling av syke og døde akvatiske dyr og smittehygienisk forsvarlig transport fra anlegget til slakting, og eventuell destruksjon i samband med påvisning av smittsom sykdom. Beredskapsplanen må være tilpasset omsøkt anleggsstørrelse slik at det til enhver tid skal være realistisk å gjennomføre en forsvarlig utslakting/destruksjon av all fisk på lokaliteten i løpet av maksimalt 80 virkedager fra en sykdomspåvisning.

Dersom virksomheten er avhengig av andre aktører for transport, slakting og destruksjon, bør beredskapsplanen inneholde skriftlige avtaler med slakterier, brønn­båtselskap og firma som på en forsvarlig måte kan ta i mot og behandle aktuelle mengder syk eller død fisk.

**Pkt. 6.1.6 Konsekvensutredning**

Konsekvensutredning som beskrevet Pkt. 2.3 Konsekvensutredning side 10.

**Pkt 6.1.7 Spesielt vedlegg ved søknad om utvidelse eller etablering av lokaliteter større enn 3120 tonn MTB.**

I noen tilfeller er det aktuelt å stille særskilte vilkår til godkjenningen. Mattilsynet vil som hovedregel kreve dokumentasjon på gjennomført helsemessig tilfreds­stillende drift ved et produksjonsomfang i størrelses­orden 2340 – 3120 tonn MTB i minst én produk­sjonssyklus før utvidelse til produksjon over 3120 tonn kan iverksettes. Slike søknader bør derfor ha et spesielt vedlegg som inneholder utfyllende opplysninger om anleggets helsestatus i siste produk­sjonssyklus før utvidelsen. Vedlegget bør inneholde opplysninger om status for kontroll og bekjempelse av lakselaus, opplysninger om gjennomføring av helsekontroll med alle sykdomsdiagnoser og relevante undersøkelser (kopi av svarbrev fra laboratorieundersøkelser). Vedlegget bør også inneholde en vurdering av helsestatus i nærområdet.

Informasjon om grunnlaget for saksbe­handlingen finnes i veileder til etablerings­forskriften punkt 2.3. Kravet om disse opplysningene er hjemlet i etablerings­forskriften § 6

**Pkt 6.1.8 Samtykkeerklæring**

Dersom søknaden innebærer at det skal drives samlokali­sering på lokaliteten, skal en samtykkeerklæring legges ved. Dette fordi innehaverne i en samlokalisering er solidarisk ansvarlig for overskridelse av lokalitetsbio­massen, jf akvakulturdrifts­forskriften[[16]](#footnote-16)s § 47[[17]](#footnote-17).

Pkt.6.1.9. IK-system

Etableringsforskriften § 6 f) stiller også krav til at søknaden skal inneholde ”Internkontrollsystem som sannsynliggjør at krav til smittehygienisk og velferdsmessig forsvarlig drift, herunder risikobasert helsekontroll, opprettholdelse av god vannkvalitet og journalføring , kan etterleves.”

**Pkt. 6.2 Når søknaden gjelder akvakultur av fisk**

**Pkt. 6.2.1 Miljøtilstand**

Vedlegg slik som beskrevet i side 14.

**Pkt. 6.2.2 Tilsagn om akvakulturtillatelse**

Dersom tillatelsen foreløpig er gitt som et tilsagn, og tillatelsen ennå ikke er tildelt tillatelsesnummer, skal tilsagnet vedlegges. Tilsagnet vil gi forvaltningen opplysning om at søknad etter pkt.3.1. Klarering av ny lokalitet. Pkt. 3.1 kan fremmes. Tilsagnet må være gitt til samme person/selskap som er oppført som søker etter Pkt. 1 Generelle opplysninger (se side 9.

6.2.3. Aktivitetsbeskrivelse til søknad om stamfisk av laks, ørret og regnbueørret

Det vises til informasjon på Fiskeridirektoratets hjemmesider under Akvakultur, Stamfisk om hva en aktivitetsbeskrivelse skal inneholde.

**Pkt 6.3 Andre vedlegg**

Andre vedlegg som kan være aktuelle (listen er ikke uttømmende):

* Dokumentasjon for sikkerhetsstillelse for blåskjelltillatelser, se omtale på side 5.
* Til pkt 1.1 Stiftelsesdokument

vedlegges dersom søker ikke er registrert i Brønnøysundregistrene på søknads-tidspunktet

* Til pkt 2.1
	+ Avgjørelse om at søknaden ikke er i strid med plan (gjelder de sjeldne tilfellene hvor det har vært tvil om det har vært behov for dispensasjons-behandling eller ikke).
	+ Dispensasjon fra plan.
	Vedtak om dispensasjon fra plan vedlegges i de tilfeller kartvedleggene ikke viser at dispensasjon er gitt.
	+ Samtykke fra plan- eller vernemyndighet til behandling etter akvakulturloven selv om det er i strid, jf. tildelingsforskriften for andre arter § 7 siste ledd, eller laksetildelingsfor­skriftens § 30 siste ledd.
	+ Dokumentasjon på mikrobiologisk vannkvalitet ved etablering av slaktemerd ved slakteri, jf pkt 4.1.
* Til pkt 3.5.2.

Søknad om dispensasjon fra region­til­knytning. Vedlegg som beskrevet i ” ” side 13.

* Økonomisk evne til å gjennomføre prosjektet.
Her kan vedlegges dokumentasjon på at søker vil ha økonomisk evne til å starte og drive virksomheten det søkes om. Prosjekt som ikke klarer å starte opp innen 2 år, eller som ikke driver i tilstrekkelig utstrekning vil kunne få til­latelsen trukket tilbake eller endret (jf akvakulturloven § 9). På den annen side vil opplysninger om dette kunne ha betydning for interesse­avveiningen som skal foretas mht. arealbruken, jf akvakulturlovens § 16. Dette vil gjelde søkers behov opp mot an­nen bruk av området.
* Foto for området kan vedlegges og kan være til hjelp når myndighetene skal vurdere søknad om etablering på ny lokalitet. Ved ut­videlse eller flytting av eksisterende anlegg bør det også legges ved foto| som viser dagens situasjon.
* Dersom sjøanlegget trenger privatrettslig hjemmel for å drive, for eksempel ved landfeste på andres eiendom, kan det legges ved dokumentasjon på at søker har slik hjemmel, oftest ved avtale.

**Underskrift**

Søknaden skal dateres og underskrives av den som er ansvarlig for søknaden.

**Skjema for søknad - landbasert anlegg**

**Innledning**

Søknadsskjemaet omfatter akvakultur i landbaserte an­legg. Skjemaet omfatter også ulike dammer og kunstige poller i ferskvann for akvakulturformål; med unntak av pryddammer[[18]](#footnote-18) og zoo-butikker. Dersom plassen i skje­maet blir for liten, kan opp­lysningene gis på egne ark som skal vedlegges.

**Pkt. 1 Generelle opplysninger**

**Pkt. 1.1 Søker**

Her skal fylles ut søkers navn, enten det er en privat­person som søker, eller et selskap. Sammen med opp­lysningen i Pkt. 1.1.6 Organisasjonsnr. eller personnr. side 18, sikrer dette identifikasjon av hvem som søker. Kravet om denne opplysningen er hjemlet til til­delingsforskriften for andre arter § 10 nr.3 og lakse­tildelingsforskriftens § 9 nr.3. Juridiske per­soner (sel­skap) må være stiftet for å kunne søke tillatelse, men det er ikke et krav for å søke at selskapet er registrert i
Brøn­nøysundregistrene.

**Pkt. 1.1.1 Telefonnummer.**

Her angis telefonnummeret til søker

**Pkt. 1.1.2 Mobiltelefon**

Her angis mobiltelefonnummeret til søker.

**Pkt. 1.1.3 Faks**

Her angis faksnummeret til søker.

**Pkt. 1.1.4 Postadresse**

Her angis postadressen til søker.

**Pkt. 1.1.5 E-postadresse**

Her angis e-postadressen til søker

**Pkt. 1.1.6 Organisasjons- eller personnummer**

Her fylles ut organisasjonsnummer dersom selskapet er registrert i Brønnøysundregistrene (fremgår av firma-attesten), Dersom søker er en privatperson eller et enkeltmannsforetak, skal personnummeret føres opp.

**Pkt. 1.2 Ansvarlig for oppfølging av søknaden**

Dersom en privatperson er søker, er det ikke nødvendig å fylle ut pkt 1.2. For andre søkere vil opplysningene i pkt 1.2 ha betydning for raskt å kunne nå rette vedkommende i vedkommende foretak.

**Pkt. 1.2.1 Telefonnummer.**

Her angis telefonnummeret til kontaktpersonen

**Pkt. 1.2.2 Mobiltelefon**

Her angis mobiltelefonnummeret til kontaktpersonen

**Pkt. 1.2.3 E-postadresse**

Her angis e-postadressen til kontaktpersonen

**Pkt. 1.3 Søknaden gjelder lokalitet i[[19]](#footnote-19)**

**Pkt. 1.3.1 Region**

Her skal fylles ut i hvilken av Fiskeridirektoratets syv regioner den omsøkte lokaliteten ligger.

**Pkt. 1.3.2 Fylke**

Her skal fylles ut i hvilket fylke den omsøkte lokaliteten eller tillatel­sen ligger. Opplysningen har betyd­ning for at søknaden er mottatt av rett fylkeskommune, og at den blir videresendt til rett kom­mune og rett sektormyndighet, og at rette planer mv. blir lagt til grunn for behandlingen.

**Pkt. 1.3.3 Kommune**

Her skal fylles ut i hvilken kommune den omsøkte lokaliteten eller tillatelsen ligger. Opplysningen har be­tydning for at søknaden blir videresendt til rett kom­mune og rett sektormyndighet, og at rette planer mv. blir lagt til grunn for behandlingen.

**Pkt. 1.3.4 Lokalitetsnavn**

Navn på stedet det søkes. Ved klarering vil navnet, som identifiserer lokaliteten, og et lokalitetsnummer i Fiskeri­direktoratets havbruksdatabase, bli tildelt.

**Pkt. 1.3.5 Lokalitetsnummer**

Her angis lokalitetsnummer dersom det er tildelt (som hovedregel ved endringer).

**Pkt. 1.3.6 Gårdsnummer/bruksnummer (G. nr. / B. nr.)**

Her angis G.nr og B.nr for eiendommen hvor anlegget skal plasseres.

**Pkt. 1.3.7 Geografiske koordinater**

Det skal her oppgis koordinater for midtpunktet av det planlagte anlegget med geografisk datum Wgs/Euref-89. Posisjonen skal oppgis i grader og minutter med tre desimaler på følgende form:

- N gg - mm, mmm /Ø gg-mm, mmm

**Pkt. 1.4 Vannkilde**

Her angis den primære vannkilden. Det skal opplyses om den er fersk-, brakk- eller saltvann. Vassdragsnummer, vassdragsnavn og navn på vannkilde finnes på: <http://arcus.nve.no/website/nve/viewer.htm>

Nærmere spesifika­sjon gis i (se side 22). Se også NVE sin hjemmeside: [www.nve.no](http://www.nve.no)

**Pkt. 2 Planstatus, arealbruk og vannressurs**

Kravet om opplysninger under dette punktet er hjemlet i laksetildelingsforskriftens § 30 b) og d) og i tildelings­forskriften for andre arter § 7 b) og d). Opplysningene har betydning for å vurdere om lokaliteten kan klareres. Nærmere opplysninger om planstatus og arealbruk kan fås hos kommunen eller Fylkesmannen.

Pkt 2 skal alltid fylles ut, selv om forvaltningen kan være kjent med eksisterende planer. Her kan gis opplysninger om søkers behov, eventuelt supplert med særlige vedlegg. Eksempel på behov kan være behovet for en utvidelse. Når søker gjør seg kjent med planstatus mv., og selv opplyser dette i skjemaet her, får forvaltningen informasjon om at søker er kjent med planene. Dette kan videre ha betydning for avveiningen av arealinteresser. For spørsmålet om dokumentasjon av punktet her vises til side 24.

**Pkt. 2.1 Planstatus og vernetiltak**

Det krysses av for om søknaden er i strid med vedtatte:

* arealplaner etter plan- og bygnings­loven
* vernetiltak etter naturvernloven
* vernetiltak etter kulturminneloven

Vedtatte arealplaner etter plan- og bygningsloven inne­bærer kommuneplanens arealdel, eventuelt vedtatt regu­leringsplan.

Dersom en eller flere av disse spørsmålene besvares med ja, vil fiskerimyndighetene avvise søknaden. Den kan da ikke innvilges, jf. tildelingsforskriften for andre arter § 7 d) eller laksetildelingsforskriften § 30 d).

Dersom det er gitt dispensasjon fra plan eller vernetiltak anses søknaden ikke for å være i strid med plan eller vernetiltak. Se videre pkt. 6.1.3 om vedlegg. Det kan i enkelte tilfeller være tvil om søknaden er i strid med en plan eller et vernevedtak. Dette må avgjøres av vedkom­mende plan eller verne­myndighet. Særlige opplysninger om slike forhold bes gitt under , eventuelt som eget vedlegg.

**Pkt. 2.2 Arealbruk – arealinteresser**

Behovet for søknaden

Her kan gis opplysninger om søkers behov, eventuelt supplert med særlige vedlegg. Eksempel på behov kan være behovet for en utvidelse.

Annen bruk /andre interesser i området

Dette gjelder ikke bare selve lokaliteten, men også de omkringliggende områder. Kan være:

* annen næringsvirksomhet
* bruk av allemannsretten
* viltinteresser
* etc

Dersom lokaliteten ligger i tilknytting til et nasjonalt laksevassdrag[[20]](#footnote-20) skal det oppgis.

Alternativ bruk av området

Dette gjelder ikke bare selve lokaliteten, men også de omkringliggende områder. Det kan være:

* Annen fremtidig bruk så som
	+ Annen næringsvirksomhet
	+ Friluftsinteresser

Verneinteresser utover pkt. 2.1

Eksempelvis forslag til verneplaner, vern etter viltloven i området m.v.

**Pkt. 2.3 Konsekvensutredning**

Kravet om konsekvensutredninger er hjemlet i plan- og bygningsloven Kap. VII-a. Forskrift om konsekvensutred­ninger av 1. april 2005 krever konsekvensutredning (KU) for ”større akvakulturanlegg og sette­fiskanlegg for mer enn 5 millioner stk” dersom de kan få vesentlige virkninger for miljø, naturressurser eller sam­funn, jf. kriteriene i forskriftens § 4.

For settefiskanlegg med over 5 mill. fisk tar myndig­hetene utgangspunkt i at virkningene er av et slikt om­fang at særskilt konsekvensutredning er nødvendig, og at tiltaket må meldes til myndighetene så snart planlegging er igangsatt. Dette gjelder ikke dersom det er åpenbart at virkningene er uvesentlige. Dette gjelder også eksisterende anlegg som utvides til 5 mill. settefisk eller mer.

Når det gjelder saksbehandlingsregler m.m. for be­hand­ling av meldinger, er dette beskrevet i KU-forskriften kap. III.

Søker har et selvstendig ansvar for å vurdere om tiltaket er KU-pliktig. Etter 1.01.2010 vil fylkeskommunen være ansvarlig myndighet etter KU-forskriften og kan kontaktes for mer informasjon.

**Pkt. 2.4 Vannressurs**

Dersom NVE ikke har gitt konsesjonsfritak eller konsesjon når søknaden sendes inn, vil den bli avvist. NVE kan kontaktes for mer informasjon, <http://www.nve.no/no/Konsesjoner/Andre-vassdragsinngrep/Settefisk/>

Se pkt. 6.1.6 om at dokumentasjon må vedlegges.

**Pkt. 3 Søknaden gjelder**

**Pkt. 3.1 Art**

Her skal det oppyses hvilken art det søkes om. Artens navn og *latinske* navn skal oppgis.

Denne opplysningen er nødvendig fordi mu­lighet og kriterier for tildeling i stor utstrekning er av­hengig av arten det søkes om.

**Pkt. 3.2 Hva søknaden gjelder**

Akvakulturdriftsforskriften § 56 inneholder en produksjonsbegrensing per smittemessig atskilt enhet på 2 500 000 stk settefisk. Dersom søknaden gjel­der utvidelse ut over denne grensen, bør det i søk­naden opplyses om utforming av smitte­skille mellom

Merk at enhetene (hygienesluse).

akvakulturdriftsforskriften setter krav til vann­kvalitet i landbaserte anlegg som vil kunne begrense mengden fisk som kan produseres på en akseptabel måte ut fra hensynet til fiskevelferd (se akvakulturdrifts­forskriften § 22 med merknader).

[http://www.mattilsynet.no/regelverk/forskrifter/forskrift\_om\_drift\_av\_akvakulturanlegg akvakulturdriftsforskriften\_\_\_16883](http://www.mattilsynet.no/regelverk/forskrifter/forskrift_om_drift_av_akvakulturanlegg%20akvakulturdriftsforskriften___16883)

**Pkt. 3.2.1 Ny akvakulturtillatelse**

Gjelder søknaden ny akvakulturtillatelse, krysses det av for dette, og omsøkt størrelse oppgis. Ved søknader om tillatelser til settefisk, skal størrelsen angis som maksimalt antall stk. settefisk produsert pr. år. (Antall settefisk pr. år vil ikke knyttes til tillatelsen, men er en sentral opplysning for Mattilsynets og Fylkesmannens vurdering av søknaden.)

**Pkt. 3.2.2 Endring av størrelse**

Gjelder søknaden endring av størrelse krysses det av for dette i skjemaet. Omsøkt størrelse (endring) oppgis, samt størrelse etter endring og tillatelsesnummer.

Økning i produksjonen vil kunne føre til økt ferskvanns­behov. I slike tilfeller vil søknaden bli behandlet etter vannressursloven og må derfor dokumentere opp­lysninger iht. side 22 og side 23.

**Pkt. 3.2.3 Annen endring**

Dersom søknaden gjelder annen endring enn endring av størrelse, angis det. Dersom plassen er for liten kan ut­fyllende opplysninger gis i

**Forenklet behandling**

Dersom søknaden **kun** innebærer endring av ut­slippspunkt i sjø fra landanlegg, kan det vurderes etter at søknaden er innkommet, å underlegge søknaden en forenklet behandling. Dette vil innebære at søknaden oversendes til Mattilsynet (smittehensyn), Fyl­kesmannen (forurensningshensyn og frilufts-interesser) og i noen tilfeller til kommunen (inkludert eventuelt kunngjøring),(fri­luftsinteresser mv.) for uttalelse. Unntaksvis for landanlegg vil Kystverket (ferdselsinteressser)og fiskerimyndighetene (villfiskinteresser) være aktuelle. Skjemaet fylles ut i sin helhet og gebyr skal betales, jf side 24.

Fylkeskommunens adgang til forenklet saks­behandling vil avhenge av både søknaden og om­rådet rundt.

Eventuell søknad og tillatelse etter akvakulturloven, ute­lukker ikke at det i tillegg til de nevnte lover kan være nødvendig med selv­stendige tillatelser etter annet regelverk, (f.eks. lov om kulturminner). Dette er i tilfelle søkers eget ansvar å innhente.

**Pkt. 3.3 Type akvakulturtillatelse**

Kravet om denne opplysningen er hjemlet i tildelings­forskriften for andre arter § 4 nr.3, laksetildelings­for­skriften § 3, jf § 4 Det følger også av etablerings­for­skriften § 6 om krav til søknaden at det skal oppgis pro­duksjonsform, som innebærer det samme.

**Pkt. 3.3.1 Fisk**

Inndelingen av rubrikkene er mer spesifisert enn tildelingsreglene og ikke sammenfallende med disse, jf definisjonene i laksetildelingsforskriften § 4 og tildelingsforskriften for andre arter § 3.

**Pkt. 3.3.2 Krepsdyr, bløtdyr eller pigghuder**

Når det gjelder krepsdyr, bløtdyr og pigghuder, kan det i større grad være aktuelt å søke om tillatelse til oppdrett av flere livsstadier og tildele dette ved dispensasjon i èn tillatelse. I så fall krysses det av i to rubrikker. Som for fisk, jf pkt. 3.3.1 ovenfor er inndelingen av rubrikkene også her mer spesifisert enn tildelingsreglene i tildelingsforskriften for andre arter § 4.

**Pkt. 3.4 Spesielle opplysninger vedr. det planlagte driftsopplegget**

Her skal det fylles ut opplysninger som skisserer det planlagte driftsopplegget og spesielt om akvakultur­virksomheten vil basere seg på flytting av levende akvakulturdyr som ledd i regulær drift.

Kravet om disse opplysningene er hjemlet i etablerings­forskriften § 6 andre ledd punkt 3.

**Pkt. 3.5 Opplysninger om anlegget**

Anleggsskisse med inntegning av inntaks- og utslipps­ledninger samt eventuelle kabler i sjø, ca M = 1 : 1000.

**Pkt. 3.6 Supplerende opplysninger**

Her gis eventuelle tilleggsopplysninger som søker mener er relevante under Pkt. 3 Søknaden gjelder.

**Pkt. 4. Hensyn til**

vannressurs

folkehelse

smittevern og miljø

dyrehelse

**Pkt. 4.1 Hensyn til**

**Pkt. 4.1.1 Ferskvann**

Spørsmålene her skal fylles ut enten det er gitt konsesjon fra NVE eller ikke. Dette fordi spørsmålene også har betydning for Mattilsynet og Fylkesmannens vurdering. Dersom det eksisterer fiskesperre, må det oppgis når denne ble etablert og eventuelt tillatelsesdato. Søknaden må også inneholde opplysninger om eventuell oppgang av anadrom fisk i vassdraget.

Søker må redegjøre for hvordan man vil håndtere ekstreme tørkesituasjoner innenfor vilkårene.

Opplysninger om eventuell desinfeksjon av inntaksvann og desinfeksjonsmetode føres inn her.

**Pkt. 4.1.2 Sjøvann**

Navn på inntaksområde skal angis og inngrep ved inntak skal spesifiseres. Videre skal det redegjøres for om inntaks­vannet skal behandles, og om resirkulering av vann er planlagt, jf .

**Pkt. 4.2 Hensyn til folkehelse, Ekstern forurensning**

Akvakulturanlegg vil bli vurdert individuelt med hensyn til utslipp av kloakk, miljøgifter, fra industri eller andre forurensingskilder. Mer informasjon om grunnlaget for saksbehandlingen finnes i veilederen til etablerings­forskriften punkt 3. Krav om slike opplysninger er hjem­let i eta­bleringsforskriften § 6.

**Pkt. 4.2.1 Avstand fra vanninntak til utslipp av kloakk eller fra landbruk, industri og lignende**

Søknaden skal inneholde opplysninger om utslipp av kloakk eller fra landbruk, industri og lignende innenfor en av­stand på 5 km fra vanninntaket. Utslipp fra industri omfatter både utslipp fra eksisterende og fra tidligere virksom­het. Alle utslipp skal angis og avmerkes på kartutsnittet omtalt i pkt. 6.1.3 side 27. Det vises forøvrig til s. 7 i regelhjelp: <http://regelhjelp.no/Templates/Bransj___7977.aspx?bransjeid=7977>.

**Pkt. 4.3 Hensyn til smittevern og fiskevelferd**

Søknaden skal inneholde opplysninger om plassering av vanninntak og avløp.

Ved bruk av sjøvann (saltvann eller brakkvann) skal søknaden inneholde opplysninger om planlagt sjøvanns­bruk som andel av det totale vannforbruket, og eventuelle desinfeksjonsmetoder. Etter etableringsforskriften § 6 g skal vannmengden dokumenteres *gjennom angivelse av den mengde vann som er tilgjengelig i vannkilden, angitt hydraulisk kapasitet sammenholdt med en spesifisert produksjonsplan for anlegget*.
 Inntakspunkt for sjøvann skal avmerkes på kartutsnittet omtalt i vedlegg side 25.

Kravet om slike opplysninger er hjemlet i etablerings­forskriften § 6.

**Pkt. 4.3.1 Akvakulturrelaterte virksomheter og lakseførende vassdrag innenfor en avstand i sjø på 5km**

Her skal fylles ut navn og registreringsnummer for alle akvakulturanlegg samt navn og beliggenhet for annen akvakulturvirksomhet som fiskeslakterier, tilvirknings­anlegg og notvaskerier innenfor en avstand på 5 km fraden omsøkte lokali­teten. Som hovedregel er det avstand til vanninntak og avløp fra andre akvakulturrelaterte virksomheter som er viktig, og det er derfor avstand i sjø som etterspørres.

I tillegg skal søknaden inne­holde opplysninger om viktige lakseførende vassdrag innen en avstand på 5 km Det er avstanden i sjø som er utslagsgivende for om vassdraget skal føres opp.

Alle akvakulturrelaterte virksomheter i nærområdet skal avmerkes på kartutsnittet omtalt i vedlegg side 25.

Kravet om disse opplysningene er hjemlet i etablerings­forskriften §§ 5 og 6. Vi viser spesielt til veilederen til etableringsforskriftens § 5 som er lagt ut på Mattilsynets hjemmeside: <http://www.mattilsynet.no>

**Akvakulturrelaterte virksomheter og fiskeforekomster i ferskvannskilden**

Her opplyses det om der er oppdrett av fisk i ferskvannskilden, og om eventuell oppgang av anadrom fisk og forekomst av stasjonær fisk i ferskvannskilden.

**Pkt. 4.4 Hensyn til miljø**

Landbasert akvakulturnæring påvirker vassdraget gjen­nom vannuttak og vannutslipp. Disse forholdene kan komme i konflikt med allmenne interesser, friluftsliv, naturverdier, biologisk mangfold og fiskeriinteresserEn bærekraftig akvakulturnæring forutsetter at anleggene blir riktig lokalisert. Dette betyr at søknaden må:

* Behandles etter vannressursloven for å avveie til­takets konsekvenser (jf §§ 8, 25, 34, 35), jf pkt.2.4.
* Behandles etter forurensningsloven, for å sikre at det ikke skjer skadelig forurensning som følge av ak­ti­viteten.
* Må vurderes i forhold til næringssalter. Ferskvann brukes til mange formål og påvirkes lett av utslipp av næringssalter. Det er derfor viktig å beskrive miljøtilstanden i søknadsfasen slik at myndighetene får et godt beslutningsgrunnlag, og slik at oppdretter ikke på et senere tidspunkt forårsaker overgjødsling i områdene ved anlegget.
* Vurderes i forhold til anleggets konfliktpotensial overfor vilt- og biologisk mangfold, fisk, natur, fri­luftsliv og allmennhetens interesser.

For at myndighetene skal kunne vurdere dette må søker fremskaffe en del opplysninger som skal ligge til grunn for behandlingen av saken:

* Dokumentasjonen av antatt utslipp skal følge søk­naden, både for nye lokaliteter og for utvidelser.
* I tillegg kan det være aktuelt å fremlegge under­søkelser av vannutskiftningen på lokaliteten, strøm­retning og -hastighet, bunntopografi og ‑tilstand samt ev. terskler. Dokumentasjonen skal følge søk­naden, både for nye lokaliteter og for utvidelser.
* Det kan også kunne kreves undersøkelser knyttet til det biologiske mangfoldet på lokaliteten.

**Pkt. 4.4.1 Utslipp til resipient**

Utslippsledning, med angivelse av utslippspunkt, skal tegnes inn på kartutsnitt jf. pkt. 6.1.3 side 25.

Til sjø

Beregnet årlig utslipp skal oppgis i nitrogen (kg) og fosfor (kg).

Til Ferskvann[[21]](#footnote-21)

Ved utslipp til ferskvann er det generelt strengere krav til rensing av avløpsvann. Søker bør i slike tilfeller derfor tidligst mulig kontakte Fylkesmannen i slike saker. Utslippspunktet bør beskrives og avmerkes på kart, og eventuell rensegrad oppgis.

**Pkt. 4.4.2 Miljøtilstand**

Ferskvann

Klima- og forurensningsdirektoratets (tidligere Statens forurensningstilsyn) veileder ”Klassifisering av miljøkvalitet i ferskvann” 97:04 (TA-nummer 1468/1997) kan brukes for å beskrive ferskvanns­resipientens tilstand i en søknadsprosess der miljøtil­standen ikke alt er tilstrekkelig kjent gjennom andre undersøkelser.

Sjøvann

Miljøundersøkelse skal gjøres i henhold til NS-EN ISO 16665. Klima- og forurensningsdirektoratets (tidligere SFTs) veileder ”klassifisering av miljøkvalitet i fjorder og kystfarvann” 97:03 (TA-nummer 1467/1997) kan brukes for å beskrive resipientens tilstand.

Miljøundersøkelse

Undersøkelse av biologisk mangfold mm

I følge akvakulturlovens § 11 kan departementet i enkelt­vedtak eller i forskrift kreve at den som har eller søker om akvakulturtillatelse skal foreta nødvendige miljø­undersøkelser og dokumentere miljøtilstanden på loka­liteten ved etablering, drift og avvikling av akva­kultur. I Ot. prp. nr. 61 (2004-05) blir det påpekt at dette også gjelder undersøkelser knyttet til økologiske effekter, herunder biologisk mangfold

Undersøkelser knyttet til det biologiske mangfoldet på lokaliteten kan være mest aktuelt når Fylkesmannen ikke har tilstrekkelig oversikt over mangfoldet i nærheten av lokaliteten til å avgjøre om etablering kan komme i konflikt med truete, sårbare arter eller arter som Norge har spesielle forpliktelser for å ivareta. Dette er ikke fastlagt pr. januar 2010. Eventuell undersøkelse skal utføres av faglig kompetent personell.

**Pkt. 4.4.3 Strømmåling**

Ved utslipp til sjø

Konkrete strømmålinger inngår i grunnlaget for vurdering av lokalitetens bæreevne. Målingene utføres av kvalifisert personell. Tildelingsforskriftene krever at miljøundersøkelser skal utføres av ”kompetent” organ, men dette er ikke et krav for strømmålinger Resultatet av målingene føres inn i skjema. Utskrift av strømmålingen skal vedlegges. Av utskriften skal det fremgå når strømmålingen er foretatt. Strømmen angis i m/sek.

Alle strømmålinger foretas kontinuerlig over en periode på minimum 4 uker og skal be­skrive innlagring og spred­ning av utslippet. Strømmålerens posisjon skal angis.

Konferer forøvrig side 14 under ”Sjø”.

Ved landbaserte søknader med inntak av sjøvann, skal det opplyses om det er strømmessig kontakt mellom inntakspunkt og utslippspunkt.

Ved utslipp til ferskvann

Ved utslipp til ferskvann skal det beskrives hvordan resipienten påvirkes av utslipp fra anlegget. Det er da behov for å foreta strømmålinger som i tilstrekkelig grad påviser spredningssonen.

**Pkt. 4.4.4 Årlig planlagt produksjon**

Forventet årlig produksjon i tonn - ved settefisk­produksjon antall fisk - skal angis. Dette estimatet blir ikke knyttet til tillatelsen, men vil indirekte være et estimat for forventet forurensningsbelastning på lokaliteten.

**Pkt. 4.4.5 Forventet fôrforbruk**

Forventet fôrforbruk pr. år skal oppgis i kilo. Dette esti­matet blir ikke knyttet til tildeling av tillatelsen, men vil indirekte være et estimat for forventet forurensningsbelastning på lokaliteten.

**Pkt. 4.5 Supplerende opplysninger**

Her gis tilleggsopplysninger som søker mener er relevante under miljø.

**Pkt. 5 Supplerende opplysninger**

Her kan gis tilleggsopplysninger som søker mener gir en relevant utdypning av søknaden.

**Pkt. 6 Vedlegg**

Opplistingen over vedlegg under pkt. 6 må vurderes. Ikke alle vedlegg er nødvendige for alle typer søknader.

**Forenklet behandling**

Dersom søker allerede før søknaden er innsendt mener at søknaden kvalifiserer til forenklet behandling jf side 21 kan det aksepteres at vedleggskrav til søknaden begrenses til følgende:

* Dokumentasjon for betalt gebyr, Pkt. 6.1.1.
* Anleggsskisse 1:1000 + N-5 serie (1:5000, se Pkt 6.1.3.)

Dersom fylkeskommunen under behandlingen kommer til at innsendte vedlegg likevel ikke er tilstrekkelig, kan det kreves ytterligere opplysninger.

**Pkt. 6.1 Til alle søknader** se figur 3.

**Pkt. 6.1.1 Kvittering for betalt gebyr**

Dokumentasjon for at gebyr er betalt skal vedlegges alle søknader. Dette er hjemlet i gebyrforskriftens § 5. I be­stem­melsen er det også sagt at søknader som det ikke er betalt gebyr for, anses som ikke fullstendig og vil bli returnert. Det frem­går av forskriftens § 2 at gebyret er; kr. 12 000 pr. søknad.

Dokumentasjonen kan bestå av stemplet kvittering fra post eller bank, nettbankkvittering i form av original­oblat, eller kontoutskrift (også fra nettbank) som viser utført belastning av gebyr og at Fiskeridirektoratet er mottaker. Gebyret skal innbetales til Fiskeridirektoratet, konto.nr. 7694 05 09048 og merkes med ”gebyr havbruk”

Det skal betales ett gebyr pr. søknad. Èn søknad refererer seg til pr. innehaver og pr. akvakulturtillatelse. Se tidligere merknader om gebyr

**Pkt. 6.1.2 Strømmåling**

Vedlegg slik som beskrevet i side 24.

**Pkt. 6.1.3 Kartutsnitt og anleggsskisse**

Kartutsnitt slik det fremgår av Figur 3.

**Pkt. 6.1.4 Beredskapsplan**

Her menes kravet om beredskapsplan for å ivareta smit­temessige forhold, som er hjemlet i etablerings­for­skriftens § 6, e). [[22]](#footnote-22)

**Pkt. 6.1.5 Konsekvensutredning**

Eventuell konsekvensutredning som beskrevet side 20.

**Pkt. 6.1.6 NVE-vedlegg**

Konsesjon eller konsesjonsfritak fra NVE skal ligge ved søknaden når den sendes inn. Den vil ellers bli avvist.

**Pkt.6.1.7. IK-system**

Etableringsforskriften § 6 f) stiller også krav til at søknaden skal inneholde ”Internkontrollsystem som sannsynliggjør at krav til smittehygienisk og velferdsmessig forsvarlig drift, herunder risikobasert helsekontroll, opprettholdelse av god vannkvalitet og journalføring, kan etterleves.”

**Pkt. 6.1.8. Hydraulisk kapasitet og produksjonsplan**

Etaberingsforskriften § 6 g): Dokumentasjon på lokalitetens egnethet til å sikre fisk og tifotkreps en god velferd, herunder data på vannkvalitet, mengde vann og naturgitte forhold av vesentlig betydning for velferden. I landanlegg skal vannmengden dokumenteres gjennom angivelse av den mengde vann som er tilgjengelig i vannkilden, angitt hydraulisk kapasitet sammenholdt med en spesifisert produksjonsplan for anlegget.

**Pkt. 6.2.** **Andre aktuelle vedlegg**

**Pkt. 6.2.1 Resultater fra miljøundersøkelser**

Det skal vedlegges en rapport med beskrivelse av miljøtilstanden i resip­ienten. Rapporten vil danne grunnlag for vurdering av om tillatelse til utslipp kan gis etter forurensningsloven. Se for øvrig punkt 4.4.2

Andre vedlegg som **kan** være aktuelle er (listen er ikke uttømmende):

* Til pkt 1.1 Stiftelsesdokument vedlegges dersom søker ikke er registeret i Brønnøysund­registrene på søknadstidspunktet.
* Til pkt 2.1
	+ Avgjørelse om at søknaden ikke er i strid med plan (gjel­der de sjeldne tilfellene hvor det har vært tvil om det har vært behov for dispensa­sjonsbehandling eller ikke).
	+ Dispensasjon fra plan.
	Vedtak om dispensasjon fra plan vedlegges i de tilfeller kartvedleggene, jf, Pkt.6.1.3. ikke viser at dis­pensasjon er gitt.
	+ Samtykke fra plan- eller vernemyndighet til behandling etter akvakulturloven selv om det er i strid med vedtatte arealplaner eller vedtatte vernetiltak, jf. tildelingsforskriften for andre arter § 7 siste ledd, eller laksetildelingsfor­skriftens § 30 siste ledd.
* Samtykkeerklæring
For landbaserte anlegg kan dette unntaksvis være aktuelt, dersom søknaden innebærer at ulike innehavere av tillatelse skal drive på samme lokalitet.
* Økonomisk evne til å gjennomføre prosjektet. Her kan vedlegges dokumentasjon på at søker vil ha økonomisk evne til å starte og drive virk­somheten det søkes om. Prosjekt som ikke lenger klarer å starte opp innen 2 år eller som ikke driver i tilstrekkelig utstrekning, vil kunne få til­latelsen trukket tilbake eller endret (jf akvakulturloven § 9). På den annen side vil opplysninger om dette kunne ha betydning for interesseavveiningen som skal foretas mht. arealbruken, jf akvakulturlovens § 16. Dette vil gjelde søkers behov opp mot an­nen bruk av området.
* Foto av området kan være til hjelp når myndighetene skal vurdere søknad om etablering på ny lokalitet
* Dokumentasjon av privatrettslig hjemmel til den aktuelle eiendommen kan legges ved.

.

**Underskrift**

Søknaden skal dateres og underskrives av den som er ansvarlig for søknaden.

**Vedlegg Tre figurer:**

****



Andre akvakulturrelaterte

virksomheter



Kabler, vannledninger, r

ø

rledninger



Terskler og andre forhold av

betydning for vannutskiftning skal

vises



Anlegget avmerket

**Sj**

**ø**

**kart**

**M 1: 50 000**



Anlegget (inkl. fl

å

ter)



Fort

ø

yningssystem med festepunkter

(bolt, lodd el. anker)



Gangbroer



Flomlys/produksjonslys



Flytekrager



Andre flytende installasjoner



Markeringslys eller lyspunkt p

å

anlegget

**Anleggskisse**

**ca. M 1: 1 000**



Anlegget med

fot

ø

yningsystem

og

koordinatfestede

ytterpunk/knekkpunkt



Oppdatert kystkontur



Plassering av str

ø

mm

å

ler (

jfr

pkt

4.3.4)



Utslipp fra kloakk, landbruk,

industri o. l.



Kabler, vannledninger, r

ø

rledninger



Evt

fl

å

ter og landbase .

**N**

**-**

**5 serie**

**evt**

**Olex**

**,**

**C**

**-**

**net**

**el.l**

**.**

**M 1: 5 000**



Andre akvakulturrelaterte

virksomheter



Laksef

ø

rende vassdrag i n

æ

romr

å

det



Kabler, vannledninger, r

ø

rledninger



Anlegget avmerket

–

lokalisering i

forhold til gjeldende arealkategorier

**Arealplan**

**-**

**/**

**Kystsoneplankart**

**fra M 1: 100**

**000**

**til M 1: 25 000**

**Figur 2 Kartutsnitt og anleggsskisse, flytende anlegg**



Situasjonsplan



Omriss av bygninger



Arrangement av utvendige kar



Plassering av inntaks

-

og

utslipssledninger

**Anleggskisse**

**ca. M 1: 1 000**



Utslipp fra kloakk, landbruk,

industri o. l.



Kabler, vannledninger, rørledninger



Anlegget inntegnet i målestokk og med

riktig geografisk orientering

**M**

**-**

**5 serie**

(

Tidl

. Økonomisk kartverk)

**M 1: 5 000**



Annen akvakulturrelatert virksomhet



Kabler, vannledninger, rørledninger



Anlegget avmerket

–

lokalisering i

forhold til gjeldende arealkategorier

**Arealplankart**

**fra M 1: 100**

**000**

**til M 1: 25 000**

**Figur 3 Kartutsnitt og anleggsskisse,**

**landbasert anlegg**

1. Akvakultur slik begrepet er å forstå ihht akvakulturloven. [↑](#footnote-ref-1)
2. Se ”” nedenfor. [↑](#footnote-ref-2)
3. Innenfor de enkelte havnedistriktene er det kommunen ved havnestyret som er delegert myndighet til å godkjenne plassering av anlegg i henhold til denne lovens § 18.2. [↑](#footnote-ref-3)
4. Revisjon av forskriftene skjer fortløpende. Forvaltningenes nettsider kan gi opplysninger om nye bestemmelser. [↑](#footnote-ref-4)
5. Akvakulturloven erstatter bl.a. lov av 14. juni 1985 nr 68 om oppdrett av fisk, skalldyr mv (fiskeoppdrettsloven) og lov av 21. desember 2000 nr. 118 om havbeite (havbeiteloven). [↑](#footnote-ref-5)
6. Akvakulturdriftsforskriften er hjemlet både i akvakultur- og i mat- og dyrevernloven. [↑](#footnote-ref-6)
7. Matloven regulerer forhold langs hele matproduksjons­kjeden og tar opp i seg EUs forordning nr 178/2002, kalt Food Law.

Matloven erstatter m.a. lov av 13. juni 1997 nr 54 om tiltak mot sykdom hos fisk og andre akvatiske dyr (fiskesykdomsloven). [↑](#footnote-ref-7)
8. Laksetildelingsforskriftens § 33 (om regiontil­knytning og dispensasjon) innebærer at det ikke kan søkes lokalitet for en tillatelse i annen region enn der den er hjemmehørende. Eventuell dispensasjon fra hovedregelen må særskilt behandles av Fiskeridirektoratet. [↑](#footnote-ref-8)
9. Det gis ikke godkjenning for etablering eller utvidelse av akvakulturanlegg i sjø for produksjon av anadrom fisk i nasjonal laksefjord dersom dette medfører en økning av maksimal tillatt biomasse. [↑](#footnote-ref-9)
10. Fiskeridirektoratets register over akvakulturtillatelser er tilgjengelig på:
<http://www.fiskeridir.no/register/akvareg/> [↑](#footnote-ref-10)
11. Ihht tildelingsforskriften for andre arter § 4 gjelder til­latelsen **en bestemt art**. Søknaden vil innebære dispen­sasjon fra nevnte bestemmelse jf samme forskrifts § 21. [↑](#footnote-ref-11)
12. Denne strømmålingen har et annet formål enn den ved lokalitetsklassifisering etter NS 9415. Sistnevnte skal identifisere en ekstremsituasjon. [↑](#footnote-ref-12)
13. Strømmens varians er et uttrykk for variasjonen av strømhastigheten i vannsøylen. [↑](#footnote-ref-13)
14. Bruk av kopi av hydrografisk original er underlagt sikkerhetsbestemmelser. [↑](#footnote-ref-14)
15. Krav til beredskapsplan til søknaden omfatter **ikke** de krav som er satt i akvakulturdriftsforskriftens § 7, første tredje og fjerde ledd om beredskapsplan under driften mht. rømming, algeberedskap mv. [↑](#footnote-ref-15)
16. [↑](#footnote-ref-16)
17. Samdrift er en spesiell driftsform som eventuelt kan meldes om etter at samlokalisering er innvilget. Slik melding skal i tilfelle sendes Fiskeridirektoratets regionkontor, jf akvakulturdriftsforskriften § 49. Når det gjelder samlokalisering kreves her en egen samtykkeerklæring fra dem som har tillatelse på lokaliteten fra før eller som det søkes sammen med , fordi samlokaliseringen vil medføre et solidaransvar etter akvakulturdriftsforskriften § 47 siste ledd. [↑](#footnote-ref-17)
18. Nærmere opplysninger vedr. søknad om akvatiske organismer i pryddammer og zoo-butikker kan fås hos Mattilsynet. [↑](#footnote-ref-18)
19. Laksetildelingsforskriftens § 33 (om regiontil­knytning og dispensasjon) innebærer at det ikke kan søkes lokalitet for en tillatelse i annen region enn der den er hjemmehørende. Det må eventuelt søkes om ny tillatelse. [↑](#footnote-ref-19)
20. Det gis ikke godkjenning for etablering eller utvidelse av landbaserte anlegg for produksjon av matfisk eller stamfisk av anadrom fisk i nasjonale laksefjorder/ laksevassdrag. [↑](#footnote-ref-20)
21. Utslipp til ferskvann i annet vassdrag enn kilden for inntaksvann, skal også behandles av NVE. [↑](#footnote-ref-21)
22. Krav til beredskapsplan til søknaden omfatter **ikke** de krav som er satt i akvakulturdriftsforskriftens § 7, første tredje og fjerde ledd om beredskapsplan under driften mht. rømming, algeberedskap mv [↑](#footnote-ref-22)